CDF-Thantlang nih Thantlang khuachung kahdohnak ah SAC palek pakhat an thah! – The Cherry Par\nOctober 16, 2021 October 16, 2021 Cherry News\nCDF-Thantlang nih Thantlang khuachung kahdohnak ah SAC palek pakhat an thah\nCDF-Thantlang nih October 15 lio Thantlang khuachung kahdohnak ah SAC palek pakhat an kahthah, CDF lei aa hliam an um lo, tiah kan theih.\n“Nihin tiang SAC ralkap le Palek in kan sin ah fonh a duh mi cu lunglawm tein kan in cohlan hna lai i a himnak hmun ah kan in chiah hna lai. Asinain, CDM tuah a duhlo mi SAC ralkap le palek cu kan in hmuh hna nak poh ah kan in kah hna lai,” tiah CDF-Thantlang nih October 16 ah cathanh an chuah. Credit: The Hakha Times\nThantlang Khuachung ah Kahdohnak a Chuak, SAC Ralhrang Pakhat Thi. Nizaan October 15 ah Thantlang khuachung ah CDF-Thantlang le SAC ralhrang karlak ah kahdohnak a chuak i, SAC ralhrang lei in minung pakhat a thi, tiah CDF-Thantlang nih thawngpang an chuah.\n“Atu tiang mipi lei ah a ttang lomi SAC kut tang ralkap le palik pawl kan in hmuh hnanak hmun kip ah kah nan si lai. Mipi lei ttan a duhmi palik le ralkap pawl cu CDF- Thantlang nih lumsa tein kan in don hna,” tiah thawngthanhnak ah an langhter.\nRalhrang Pawl Nih JCB An Van Lak Cang! Tuchun cu i kahnak tutiang ahcun a um rih lo. Ralhrang pawl cu Tal khua ah an i tap, JCB nih nizaan ahkhan lam a hrawh piak hna i. Tuhi Lungpi maw Falam dek ah JCB lam siam dingin a kawl ah ralkap zeimawzat an kir!\nRalhrang pawl nih motor pakhat he kalin Thlanrawn le Taal khua kar lamrawkmi ser dingah Falam ah JCB an va lak i tuhi an rak kir lio si. lungpi le Rialti khua kar Lungrang an rak phan cang tiah theih si. Lampi ah Meithal an puah pah len ti si.\nThlanrawn le Taal kar lamrawk mi remh dingah ralhrang nih lungpi khua ah JCB an va lak,tuhi Thlanrawn khua an rak phan dengmang cang..Tulio cu ralhrang doh ding lawng hi kathinlung akhat ko.meithal in kankah khawh hna lo zawng ah.lam iltlang lungpang cungah ah.bom kua vih i.anrat bak ah bomh in rakpuah hna i an motor zawng rawkdih seh kahei ti.\nRalhrang Hna Cu An Motor Le Tank He Tiah Taal Le Thlanrawn Karah An Um Dih Ko Rih! Thlanrawn lei ralhrang hna cu, an motor le tank he tiah Taal le Thlanrawn karah an um dih ko rih…Ralhrang motor bel cu Falam lei ah akir mi an um i cu motor kirmi hmaiah ralhrang 10 tluk nih kee in lamhmai an sat an hruai tiah theih si.\nMotor zeizat dah falam lei aha kir timi a fiang rih lo,thawngthanh khawh kan hun i zuam than te lai. Mah Falam lei kir ralhrang motor hi JCB maw auh an timh,silo le mithi le hliam dah Falam leiah kalpi a timh hna timi theih fian sirih lo. kan ca na copy ding le hal ta,cun abia thlengnawng hlah.\nBawipa Nih Kan Ralhrang Pawl A Kan Khrih Piak Cuahmah Ko! Falam in Hakha lei ah, CNA Camp hrawk dingin lanh ai tim mi pawl cu lan kho lo in an um i, ruah nih ceite in a surh peng hna, nawisen an hnuuk i zeimawzat lebang cu Falam leiah a tuzing ah khan an motor he an kir cuahmah cang ti theih a si.\nNote:Khrih a zumtu hna nih thinlung kekkuai i kan thlacamnak hi, thlacamnak a ngaitu,Pathian nih a kan leh cang caah,ngawl lo le daithlaang lo in, Kan Biak Pathian sinah Thlacamnak cu ngei lengmang ko rih hna usih. Amen!\nCNA/CDF, CDM; Tulio Laitlang i MAH ralkap pawl kah nak ah alar ngai micu. CNA/ CDF tihi asi ko. Pa le fa an si tina, u le nau ati na kan si hna. Ramtha phan hna zong nih $ kan bawmh tik hna ah khat lei khat lei zohthiam ngai ahau lai.\nAtu hi Kawlrawn cheukhat ah cun CDM pawl an celh tilo caah duhlo ngai bu in zung a kai than cang mi an umlen cang hna. Zungkai an tam sual ah cun MAH hi thinghnah bang acawrh than lai hi…CDM zong ttan ngai kan hau rih.\nCDF pawl zong annkhua hna asih I anpaw hna atam tuk , thilri aherh mi kan zalh piak khawh lo hna ah cun Mizoram hna ah akal kho ve dirhmun an phan kho. Kan um nak hmun cio in ttang hna uhsih!\nRam Innpa Ṭhatlo Ruangah Azaw Chinmi Kawlram: PG(73). Kawlram Innpa asimi China, India, Thailand le ASEAN ruangah a tleu chinmi, Khuaci a mui chin mi, Harsatnak horthuk pi ah apilh chin mi, Dam khawh tilo in azaw cang mi, harsatnak phunzakip nih kulhin zulh dawi mi, Kanram kong hi, biatak tein tuak an herh cang. Hi ram hna nih, Kawlram mipi sinah um hna sehlaw (Australia, Franec, S.Korea, Japan, UK, New Zealand, Norway, EU, UK tbkin), NUG le Paucan Dothlennak a hlawhtlin lai i, Kanram le miphun adam piannak, a hlan tuk cang.\nMAH nih Kawlram lawng in kaltak asilo nakhnga Russia, Tuluk le India cu biatak tein, kawmh aazuam hna. Vawleipi ram 100 lengnih SAC le MAH cu Kawl Cozah tiah an cohlan lo zong ah, hi hna ram thum he nainiam in hawikawm si ahcun, ka zei poi lo i, ka hrik zong a thak lo atitu MAH asi. UN ah Veto Power a hmang khawh mi, China le Russia an si caah MAH nih pathian btkin a bochan hna. Nanmah locun kasi khawh lo ati hna.\nUN nih MAH cu hriam zuar loding an ti buin, Russia, Tuluk, Ukraine le India nih an zuar ṭhiam ko. Hriamnam in amiak tamtuk an hmuh ve caah, UN biachahnak pahchih in, MAH cu a duhmi Hriam poah poah, tlinter awk ah, an zuar ko. Chinram le CNA, CDF cihmih awk ah an i ken mi, Jet Fighters, Hriam, Motor, Tanks, RPG tbk hi Russia sinin an cawk mi lawngte asi.\nMAH nih Chinmi an kan tei rihlo ahcun India ah a cawkmi Hriam hmang aa timh. Jet Fighter Bomb, Missle le lamhla in control in kahnak thilri kha India sinin a cawk hna. Chinmi thah awk ah 2nd Level ah hmangrua ansi. Tehte: Camp Victoria velchum Vanlawng aahelh mi kha tuak ko uh.\nTuluk hi MAH sinin a miak tambik a hmuh tu asi. Kawlram Economics le Business poah cu Tuluk kut ah aum dih cang. Aral India pawnchuak awk ah Kawlram lawng hi, umhmun khuarnak ah ṭhabik. Tuluk caah Rili lei kalnak lam zong Kawlram asi. India caah Tuluk pawnchuak nak caah Kawlram hi, India caah, a ṭhabik ve.\nIndia le Tuluk nih Kawlram hip awk ah, Gasoline ngah awk ah, Super Power si awk ah, Economics i zuam cawh nak caah China le India nih Kawlram cu an hmang ve ve. Kawlram Natural Resources kha man fawi tein ngah, Investment tuah in a karh tampi lak kha an duh ve ve.\nRam Innpa hna telin, Tuluk, Russia, ASEAN, India, Ukraine hna thawngin, Kawlram Ramkhel, Sipuazi le Security hlutchuak ding kha MAH Chunmang cu asi. Anmah loincun Kawlram cu horthukpi ah atla cang lai, Anmah bawmhnak in Ram khumzual tu le Chanchuahtu kasi tiah Kawi Aung aa lunghmui tuk ve.\nKanram Innpa hna nih Mipi le NUG lei ah an ṭanh lo i UN biachah mi an zulh lo caah, Russia le Ukraine nih MAH cu bawmh in, Hriam an zuar cang. France cu Laklawh in a um. Natural Gas ruangah Kawlram in amiak tampi an hmuh ve caah asi. 27 EU member asi caah NUG cu cozah ah France nih a cohlan ko nain, MAH le SAC Sipuazi phihkarh kha aduh lo mi France asi. Russia le Ukraine hi cu Hriamnam zuarman in an i hlawh ngai fawn.\nKa langhter mi ramhna ruangah MAH le SAC cu thawchuah in, anung mi an si cang. Ramdang nih hin, Humanitarian lawng in, chanchuah an kan timh cang. Hriam le Ralkap, Raldohnak in an kan bawmh ti lailo ti kha 100% a fiang btkin thil aum. MAH le SAC teikhawhnak caah a herhmi Hriamnam vialte hi NUG nih maw an kan pe lai? Mah tein dah kan i zalh lai? Hi lam (2) lawng lawng aum cang.\nNUG cu Phaisa tampi an ngeih ko nain, an karh a tawi i, an khulnuar tuk lawmhmam caah apoituk tawn. Acaan lio teah. In time le On time, Due time ah an kan bawmh khawh tawn lo. Mah tein i cawk ding in thil aum caah, Ramdang um Chinmi retheih lai ruahah thling akik i, Kaa a pit fawn.\nMAH thluk khawhtu si awk ah, CDF nih Hriamtling ngeih aherh tuk fawn. NUG tal nihhin Phaisa hi an kan cawi duh hnga maw? Ti tiang khuaruah phah asi cang, sivang tuk le vansang tuk bia ah. Nain, Ramdang ummi Chinmi kungtu kan tlung ṭhan ding hi 100% a fiang fawn. Ramdang um, Phuntungtu le ram dawtu, Chinmi hna, zei kan ti hnga, Good Smaritan le Zionist rian cu nan pehzulh a herh ko lai. Culocun Teinak lam abi ngaite! Credit: Saya Rung Kaw\n← Breaking News; CNA, CNDF, CDF nih Taal pawng ah SAC ralkap pawl an erhtonh hna, an motor 7 hrawhpiak!\nRalhrang pawl Taal Khua ah an Phan Cang →


***Vakok.Lian***: Aung San Suu Kyi Pathein le Myangmya Tlawnnak\nAung San Suu Kyi Pathein le Myangmya Tlawnnak\nKawlram Zaukphung tlennak hruaitu le NLD hotu Aung San Suu Kyi le U Tin Oo cu Irrawaddy ramthen Pathein khua le Myangmya khua ah a lang in Election Campaign tuah ah a tlawng. An phaknak khuakip ah minung a thongthong nih an rak don hna. Aung San Suu Kyi nih Election Campaign a voihnihnak a kal a si.\nPathein Khua A Luh Ka Ah Pathein Nithawng He An Rak Don\nPathein nithawng cu kan no lio tein kan rak hngalh i Kawlram ah cun minthang a si. An dawtmi hna cu Pathein nithawng laksawng kha pek tawn a si.\n1989 kum ah Pathein khua cu voikhat a rak phan, atu a phak hi a voihnihnak a si. Ralkap cozah nih 1989 hnu in khual tlawn an onh ti lo caah a inn chungah an rak hren.\nPathein Khua Mipi Sin Ah Biachim Lio\nPathein khua 20 chungah a voikhatnak a phak a si. Pathein khua ah hin Karen miphun zong tampi an um. Karen miphun tam ialte nih an rak don caah a lawmnak kha biahmaithi ah a chim hmasa. Kawlram cu miphun tampi he dirhmi ram a si" tiah a ti.\nAtu lio hi Kawlram thlennak zeimawzat a um caah ramdang in khualtlawng mi tampi an lut, mi tam deuh cu Aung San Suu Kyi hmuh duh ah a rami an tam. Hmanthlatu, catialthiam pawl, pawngkam le thingram zoh duhmi pawl le caan karlak thimnak hlathlai duh ah a rami an si.\nAung San Suu Kyi nih a chimmi cheukhat cu, "Phung timi cu mipi himnak caah sermi a si, mipi ttemttawntu caah sermi a si lo, mipi nih ngamdamnak an hmuh khawhnak dingah rian fakpi in kan tuan a herh, kan ram fimthiamnak tha deuh in kan ser a herh, mah vialte kan tuah khawh nak dingah mipi nih thazang tel loin tuah khawh a si lo. Mipi nih nan duhmi nan tuan khawhnak dingah nanmah nih nan duhmi aiawhtu nan thim a herh. Mah lawng si loin mipi caah rian a tuan kho dingmi bu zong thazang nan pek a herh. Cucaah caan karlak thimnak ah mipi nih thimfung nan thlak a herh. Thimfung nan thlak tik zongah nan thimfung a tlawt tlau lonak dingah nan i rarin zong a herh tiah a chim.\nNLD thantaar le NLD logo lawngte in a khat. Caan karlak thimnak ah USDP nih hlankan thimfung in teinnak an hmuhmi kha tutan cu hlankan thimfung kongah biatak tein NLD nih an i ralrin dingmi a si. Thimfung thlatu hna le thimfung vengtu hna le kha trainning thatein kan pek hna an ti.\n1988 lio khan kan ram hi a tleng ding a si nain ralkap le NLD karlak ah itheihthiamnak a um lo caah kum 23 renglo kan rauh hnu ah zalonnak zeimawzat kan hmuh mi a si. Mah kan hmuh khawhnak dingah temtuartu hna nih tem innak thawng in a si. 1990 kum NLD nih thimnak i an tei ka ah khan NLD Vice Chairman U Kyi Maung nih Kawlram ahcun nurenburg bantuk tazacuainak tuah kan herh lem lai lo" tiah a chim sual i, mah cu ralkap bawi vialte nih an ttih caah NLD hruaitu vialte cu thongah an thlak dih hna.\nMinung thong 50 renglo nih pupululh chuihnak bualrawn ah a biachim an ngaih lio, rak chuak hlah ulaw tiah tlangau zongah tlauh khawh ding phun an si lo, lungthin chung in a chuakmi cu ahohmanh nih an kham kho hna lai lo.\nSianghleiruan Siangngakchia pawl nih mipi humhimnak tuanvo an laak lio a si. Ram pakhat thlennak ah hruaitu hna nih an i palh sual ahcun a hram in thawk than a herh" ti a si. Hruaitu tlawmte nih palhnak ruangah mipi a thongthong in kan sung. Nunnak kan sung, thisen kan sung. Hruaitu tha cu rampi nih a herh bikmi a si.\nMipi thawnnak cu hruaitu hna nih an ttih bikmi le an herh bikmi a si. Mipi nih dirkamhmi hruaitu hna cu cikkhat an tlak hmanh ah mipi nih an thawh than hna lai. Mipi tel loin mipi caah riantuan khawh a si lo. Mipi caah mipi he lawng tuan khawh a si.\nA tanglei hmanthlak hi Myangmya khua ah Aung San Suu Kyi Nih bia a chim lio a si. Myangmya khua ah Karem tampi an um, Khrihfa tampi zong an um, Sevenday Adventist Bible Sianginn te hna a umnak hmun a si i, Khrihfa zeimawzat an umnak a si caah thilcinnak lei le thingram kong an cawmnak sianginn umnak hmun zong a si fawn.\nZung Cer Mawi [ Thet Mon Myint] Nih Academy Laksawng A Hmuh\n2010 Kawlram Academy Lakawng peknak cu Nyepyidaw Khuapi ah an tuah i, ramhun changtu Dr. Sai Mouk Kham le vuanci pawl an i tel. Pu Kyaw San nih laksawng a pek hna. Chin miphun chungah Zung Cei Mawi nih a pakhatnak laksanwg a hmuh i Chin miphun caah tuanbia a ttial.\nPumrua that zongah Kawl ngaknu nih an tluk hrimhrim lo.\nLai thil a hrukmi hrimhrim nih a dawhter. Hlan tein Laimi sinak hi rak uar sehlaw atu nak in a min a thang deuh lai. Kawl nih Chin an ti tthiamtthiam, Chin mi zong nih Lai nute kan ti tthaimthiam.\nMah le miphun a uar, mah le miphun a tlaihchan cu kan miphun himnak caah a biapi bik a si. Miphundang uar le miphundang tlaihchan cu kan miphun tlaunak a hrama tawknak a si.\nLaimi hi miphun tenau kan si lonak cu kan thilthuam le kan kutzung in hmuh khawh a si. Miphun tetuai hna nih mah bantuk thilthuam le kutzung ngeih khawh ding a si lo, Laimi hi kan semnak hrimhrim in miphun pipuan kan si, atu bel ah mah miphun zeirel lonak nih kan miphun kha miphun tetuai ah a chuahter a zelh hnik.\nA Tanglei Baisakup in Academy A Hmuhmi\nCareltu, hmanthlak zohtu nan dihlak cungah ka lawm. Zung Cei Mawi lawmh pinak he ka van tlahmi a si.\nMah vial in sirh seh,\nPosted by L.VanBlian_blogpost.com at 10:06 PM


Ralzam Camp A Kangh - News and Media\nRakhine Ramkulh Ralzam Camp A Kangh Caah Inn 260 A Ciam. Ralhine ramkulh, Kyauktaw peng Mahamunih(မဟာမုနိ) ralzam camp cu, nihin May 9 zinglei sml 1:00 hrawng ah mei nih a kangh caah inn 260 leng a ciam, tiah Camp ṭuanvo ngeitu pakhat nih a chim. A kangh hi zinglei sml 1:00 hrawng ah a si. Inn vialte cu an ciam dih ko. Kan phalh len ko nain kan phalh kho hna lo, meithat mawṭaw zong tuan ah a rak phanh lo tikah a ciam dih ko,” tiah camp i ṭuanvo ngeitu nih cun a chim.\nKyauktaw khua in meithat mawṭaw cu a ra i, a kangh dih hnu sml 2 hnu ceo lawng ah a rak phan, tiah a chimchap. Camp a kangh caah umnak ngei loin a ummi hi kan tam ngai, ruah a sur i eidin le ruahkham angki kan herh ngai, tiah ralzam pakhat nih a chim. Ruah a sur lio a si caah eidin le umnak hmun a har ngai. Cucaah ṭuanvo ngeitu pawl nih bawmh kan herh ko, tiah a chim.\nMei a kangh ning hi phazawngdan an vanmi a tlu i zelṭuang a kanghnak in inn 260 tiang a kanghnak hi a si. A thi le aa hliammi cu an um lo. Caan karlak sianginn le Tlangtlawng station ah an i dor chung hna, tiah theih a si. Hi ralzam camp hi rua in an sakmi a si caah ralzam mi hna nih biatak tein an i ralrin a hau tiah, a chimtu zong an um. A luancia 2021 March 17 lio zong ah MyoOo peng, Ṭingngio(တိမ်ညို) ralzam camp zong mei nih a rak kangh caah inn 660 a rak ciam.Crd – TCP


Benjamin Sum hi winner siseh ti ka duh: Benjamin chungkhat pa | THE CHIN EXPRESS\nBenjamin Sum hi winner siseh ti ka duh: Benjamin chungkhat pa\n“Benjamin Sum hi winner siseh ti ka duh. Nain, thil cu kan duhning in a si tawn lo caah Pathian nawl tu si ko seh. Kanmah chungkhar lei nih cun winner a si hrimhrim lai timi cu kan i ruahchan ngam lo. Ramchung, ramleng in vote a petu (Summer) nan dihlak cungah kaa lawm tuk” tiah Benjamin chungkhat pa nih a chim.\n“Benjamin he hin khatlei in cun tawinkuai unau kan si. Khatlei in a pate zong ka si fawn. Atu tiang ahcun hla a sak tikah amah style tein a sakmi hi ka lungtling ko. Benjamin te chungkhar hi Pathian aa bochan tukmi an si.”\n“Benjamin cu nulepa dawtnak a theimi a si. Mah ruang ah, Pathian nih thluachuah a pek tiin kan zumh. Ramchung, ramleng ummi nih Benjamin mithmai a bitnak hnga lo nan ngeih chun in vote nan pekmi ruangah mah hlan ah bottom 3 ah a tthu bal lo tiah kan ruah i nan cungah kan i lawm tuk.”\n“Kanmah chungkhar lei nih cun, a thabik le a chiabik in timhlamhnak kan ngei. Pathian nawl tu si te ko seh. Winner a si lo zongah mipi nan dawtnak hi kan philh kho lai lo. Kanmah chungkhar lei nih cun kan i lawm tuk ti leng chim awk a umlo.”\n“Summer le vote 1 thok in Benjamin tha a petu pumpak nan dihlak cungah Pathian nih a let tampi in thluachuah in pe ko hna seh,” tiah a chimchap.


Philh Hmangmi Lawngte Kan Si Pet Ko… – Van Arfi Bangin Ceu\nKa palh lo ahcun, thil philh hmang mi lawng te kan si cio ko. A cheukhat cu midang nak in tam deuh philh hmang mi kan um i, a cheukhat cu tlawm deuh philh hmang mi an um. Nifa tin te hi philh mi kan ngei peng ko. Nifa tin kan nunnak ah kanmah le kanmah kan i zohkhenhnak ahmaw, midang he kan i pehtleihnak ahmaw, Pathian he kan ipehtleihnak ahmaw, philhnak lawng te in kan khat ko. Philh kan hman tuk ruang ahhin kan nunnak ah buaibainak a chuah tawn zong hi a sii. Cu hmanh ahcun, a poituknak pakhat cu philh kan hman mi hi mi tampi cu kan i hngal tawn loh.\nNifa tin kan nunnak i thil dangdang kan philh mi hna khi cu hei um rih ko seh, kan Pathian dawtnak le zaangfahnak le thluachuahnak kan philh tawn lengmang mi hi a poituk mi asi. Kan chunmang hmanh i kan rak cuanh ngam ballo mi ram ah kan phak tikah, an ram sining le cawlcangh ning in kan nun ve tik ah, manhlo ngai in nifa tin khua kan sa i kan paw cawmnak caah kan lung re a thei. Mah le pumpak ca cio ah kan nung hna i, Pathian nih zeitluk in thluachuah a kan pek kha kan philh tawn. Kan phu kan tawk lo pi in kan comi Pathian thlawchuahnak hi chikhat te ah thil dang kan philh tawn bantuk in kan philh colh tawn.\nZingchiar te hi, Pathian zaangfahnak le thluachuahnak nih hin a kan don peng ko nain, kan thei kho hrim tawn lo i, kanmah pumpak khua saknak le mah zawnruahnak lawng kan ruah tik ah kan philh peng tawn. Zaan kan ih lai zongah, zeitluk indah Pathian thlawchuahnak le zaangfahnak nih kan nun a kan zoh le kan lam a ka hruai ti kha kan philh tawn. Pathian hmaika ah caan tha la i, a dawtnak le a zaangfahnak kong hmanh kan ruat tawn loh. Pathian dawtnak le zaangfahnak hi a tu le atu kan philh peng tik ah, kan Khrihfa nun nikhat hnu nikhat in a zorter tawn.\nPathian thlawchuahnak le dawtnak kan theih ttthan tikah, kanmah te in zeihmanh a tuah kho lo mi le a si kho lo mi kan si kha a kan hngalhter tthan tawn. A zaangfahnak kan theih tthan tikah, lunglawmhnak, toidornak le thinfualnak a kan pek. A khamhnak kan theih theih tthan tikah, mah pumpak zawnruahnak kha a kan hlawt ter ii, amah thangtthat duhnak thinlung kha a kan pek tthan. Sihmanhsehlaw Pathian thlawchuahnak le velngeihnak kan philh tikah, kanmah tein thil tuah kho mi le a nung kho mi ah kan i ruah tawn. Pathian thlawchuahnak le velngeihnak kan philh tikah, Pathian kha sunparnak pe ti lo in kanmah le kanmah min tthat kan i pe. Pathian thlawchuahnak le velngeihnak kan philh tikah, kanmah le kanmah kha a dingfelmi le thlawchuahnak kan co kha kan i tlak ruang ah kan co timi si ti lungthin put a kan ngeihter tawn.\nCucaah, U le nau hna, nang le kei cu philh a hmang tuk mi minung kan si caah, Pathian zaangfahnak, dawtnak, velngeihnak, thlawchuahnak hi ruat tthan hna uhsih law a sinah lunglawmhnak chimtthan hna uhsih tiah kan sawm hna. A thlawchuahnak le a vel kan hngalht’hannak nih Pathian kha a kan thangt’hat ter lai i, toidornak thinlung a kan pek i, midang pekchanh duhnak le bawmh duh ve nak kha a kan pek lai. Pathian sin in kan hmuh mi thil hna cu kan i tlak ruangah kan co mi thil pakhat hmanh an um loh.


Inn Cim Nak In Minung 4 An Nunnak A Liam Mi Thawngpang Cu Laiholh Tein Van Chim Fian A Si Cang (+Video) – Buanchukcho\nInn Cim Nak In Minung 4 An Nunnak A Liam Mi Thawngpang Cu Laiholh Tein Van Chim Fian A Si Cang (+Video)\nthawnpang dang : Minta Lumin he Thonginn Chung ah A Um Tti Mipa Japan pa nih Lumin Kong Zapi Theih Lomi A Phuan\nJapanese Journalist Yiki Kizazumi nih cun Yangon insein thonginn a um lio ah kawlram lemcanthiam Lu Min he an um tinak kong cu amah biahalnak AP thawngpang theihnak ah a chim i Lu Min cu thonginn chungah a dam tha ko tiah mipi sinah a rak chim. Japanese Journalist Yiki Kizazumi cu kawlram buainak thok ka ah visa in kawlram ah um mi a si.\nKawlram buainak pawl cu an mah Japan thawngpang thanhnak ah a tar pengtu a si. Ralkap nih cun voihnih tleihin an tleih hnuah an mah insein thonginn chungah an khumh. Asinain a hnuah cun Japan cozah nih nawlnak ruangah thonginn in cun an chuah i Japan ah an kuat colh.\nJapan a phak hnu zongah kawlram buainak cu fak deuh in an au pi chinchin i kawlram buainak kong ah hin bia hal tu zong an tam tak tak. Cuah cun Japanese Journalist Yuki Kizazumi nih cun insein thonginn chung i ka um lioah cun Director le Actor Lu Min he kan um ti i a dam tha ko kawlram kongkau ah a ruahnak tete hna hi a ka chimh tawn tiah a chim.\nRalkap cawlcangh ning cu zeitik hmanhah a lungtlin lonak kong zong a chim i zeitik hmanhah hnu a tawlh lonak kong zong a chim tiah a chim. Ahleice in a mah nih a tawlrel mi Bochuk Aung San zuk nung mi cu a mah Lu Min tel loin ralkap pawl nih buaipi an timhmi ko cu a lungtling lo lawlaw.\nRalkap nih Bochuck Aung San zuknung cu an tuah hmanhah an mah duh ningin an tuah lai i an dongh ter lai caah a hman lomi tampi a um lai tizongah Lu Min nih cun a chim. Ralkap nih thonginn chung a um kar ah Bochuk Zuknung cu an mah duh ning paoh in an rak tuah sual lai timi cu a thinphang kho tuk. Kei zong zuknung ah cun Japan ralbawi dirhmun bantuk in kai tel ve i ralka kuttangah cun Zuknung kong ceih dingah kai tel hrimhrim lai lo ti zongah a chim.\nLemcanthiam Lu Min cu ralkap uknak si khawhchung in a dolh kalh tu a si peng i ralkap pawl nih cun tleih dingin bia an rak chuah. Cu ruangah Lu Min cu ai thup i a umnak hmun in live a thlah caah ralkap pawl nih cun a umnak an theih caah an rak tleih i lemcanthiam hna lakah an rak tleih hmasa bikmi kha a rak si.


1914—Baibal Chimchungbia Ah A Biapimi Kum - Jehovah Tehte Hna Zung Web Site\n1914—Baibal Chimchungbia Ah A Biapimi Kum\nKum sawmli hlan deuh khan Baibal siangngakchia hna nih 1914 kum ah a biapimi thil a um lai tiah an rak chimchung. Cu thil cu zeidah an si? Zei nih dah 1914 kum cu a biapimi kum a siter?\nLuka 21:24 ah ṭial a rak si bangin Jesuh nih hitin a rak chim: “Ramdang mi nih Jerusalem khua cu an naan lai i an caan a dih hlan tiang an ke tangah a um lai.” Jerusalem khua cu Judah miphun khualipi, siangpahrang David tefa hna uknak khua a si. (Salm 48:1, 2) Asinain cu siangpahrang hna cu ramdang siangpahrang hna he an i thlei dang. Annih cu Jehovah a aiawhtu in “BAWIPA siangpahrang ṭhutdan” cungah a ṭhumi an si. (1 Chanrelnak 29:23) Cucaah Jerusalem cu Jehovah uknak hmelchunhnak a si.\nZei tikah le zei tin in dah Pathian uknak cu ‘ramdang mi nih an naan’? Babilon miphun nih Jerusalem an rak tei kum B.C. 607 ah a si. “BAWIPA siangpahrang ṭhutdan” cu a rak lawng i David tefa hna siangpahrang an rak ṭuannak cu a rak cat. (2 Siangpahrang 25:1-26) Cuticun ‘an naang’ zungzal lai maw? Naang zungzal hlah, zeicahtiah profet Ezekiel nih hmanung bik Jerusalem siangpahrang Zedekiah kong he aa tlaiin hitin a rak chimchungmi a um: “Na sumthawng kha i phoih, na bawiluchin kha chia.…rawhralnak kha, siangpahrang a si ding taktak a rat hlan tiang, ka tlunter lai. Cun amah cu zeizong vialte kha ka pek dih lai.” (Ezekiel 21:26, 27) David bawiluchin aa chinhtu “ding taktak” cu Jesuh Khrih kha a si. (Luka 1:32, 33) Cucaah ‘an naannak’ cu Jesuh siangpahrang a si tikah a dong lai.\nCu a biapimi thil cu zei tik ah dah a rak um? Jesuh nih ramdang mi nih cun ri khiahmi caan chung lawng an uk lai tiah a rak langhter. Daniel a ngan 4 chung bia cu mah caan kha zei can dah a rauh lai ti hngalh khawh awk tawhfung a si. Cucu Babilon siangpahrang Nebukhadnezzar manhmi, chimchungbia mang he aa pehtlai. Thingkung nganpi haumi kha a rak hmuh. Cu thing hmui cu thir cikcin le dar cikcin in khimh a si caah a corh kho ti lo. Cuticun vancungmi nih “kum sarih” chung um seh tiah a ti.—Daniel 4:10-16.\nBaibal ah, thingkung kha uknak aiawh in hman a si tawn. (Ezekiel 17:22-24; 31:2-5) Cucaah langhternak thingkung haumi nih Jerusalem siangpahrang hna nih a aiawhmi Pathian uknak zeitindah a cah lai kha a langhter. Asinain, ‘Jerusalem khua naan a si lai nak’ cu chikkhat “kum sarih” chung lawng a si lai ti kha langhnak hmuhmi in kan theih. Zei can dah a rauh lai?\nBiathlam 12:6, 14 nih kum thum le a cheu cu “ni thong khat le ni za hnih le ni sawm ruk” he aa tluk tiah a langhter. Cu a si caah “kum sarih” cu ni 2,520 a si. Asinain ramdang mi nih Pathian uknak kha Jerusalem an tei hnu ni 2,520 chung lawng ‘an naang’ lo. Cu a si caah cu chimchungbia cu caan sau deuh a si ti cu a fiang ko. Nambar 14:34 le Ezekiel 4:6 ningin “ni khat kha kum khat” in chiah a si ahcun “kum sarih” cu kum 2,520 a si lai.\nKum 2,520 cu Babilon nih Jerusalem a tei i David tefa bawi ṭhutdan a lak kum B.C. 607 October thla ah aa thawk. Cucu 1914 kum October thla ah a rak dong. Cu tikah ‘ramdang mi caan’ cu a rak dong i Jesuh Khrih cu Pathian i vancung siangpahrang ah ser a si cang.—Salm 2:1-6; Daniel 7:13, 14. Vawlei cungah zungzal nun aa timmi hna tah zeitindah? Jesuh nawlbia kha an ngaih i Bawipa Zanriah hmannak pumhnak ah an i tel ve, sihmanhsehlaw a hmang cu an hmang lo, upat tein a zohtu ah an i tel. Kumkhat ah voikhat Nisan 14 nitlak hnu ah Jehovah Hngaltu hna cu Bawipa Zanriah hmannak ah an i pum. Vawlei cung dihlak ah mi thong tlawmte lawng nih vancung ruahchannak an ngei nain, Khrihfa vialte caah cu zanriah hmannak cu a biapi. Cucu Jehovah Pathian le Jesuh Khrih dawtnak cung i lawmhnak langhter khawhnak caan a si.*—Johan 3:16.\nJesuh nih a rak chimchung bantukin vancung siangpahrang in a ‘phanhnak’ kha a lang ngaimi vawlei thil sining hna—raltuknak, mangṭam, lihnin le rai in a langhter. (Matthai 24:3-8; Luka 21:11) Mah thil hna nih khan 1914 kum ah Pathian i vancung Pennak aa thawk taktak ti le hi chan ṭhalo ‘donghnak’ aa thawk cang ti kha fiang tein a langhter.—2 Timote 3:1-5.\n* B.C. 607 October in B.C. 1 October tiang hi kum 606 a si. Zero timi kum a um lo caah B.C. 1 October in A.D. 1914 October tiang hi kum 1,914 a si. Kum 606 le 1,914 fonh ahcun kum 2,520 a si. B.C. 607 i Jerusalem tei a sinak kong hngalhchap awkah Jehovah Hngaltu hna chuahmi Insight on the Scriptures cauk i “Chronology” timi capar timi cauk kha zoh.\nkum 606 1/4\nB.C. 607 October in B.C.1\nDecember 31 tiang kum 1,913 3/4\nA.D. 1 January 1 in 1914\n“Ramdang mi nih Jerusalem khua cu an naan lai”\n←B.C. A.D.→ 1914\n‘Siangpahrang a si ding taktak a ra’


ngôn ngữ: Chin Hakha\nHawi dawt hna, hlan lio pi ah Pathian hi zei ruang ah dah vawlei cung ah a rak rat ti-hi nan hngal maw? Pathian vawlei i a rak rat lio ah hin thlarau thawng mi bantuk le vanmi bantuk in a ra lo. Vawlei ah hngakchia ban tuk in rat hi a rak I thim deuh. A min ah Jesuh tiah auh a si. Hmanthlak hna hi zoh u law kan chimh hna lai.\nHmanthlak pakhatnak zoh hna usih\nHmanthlak cung i nan hmuhmi hi Abraham ti mipa asi. Jesuh chuah hlan kum tampi lio ah a rak nungmi pa asi. Hi can lio ah hin minung tampi hna cu van le vawlei sertu Pathian hi hnu a rak chit i siasal an rak bia. Abraham tu nih cun a nungmi Pathian kha a biak. Pathian kha ai bochan i a nawl a ngaih. Pathian nih Abraham sin ah hiti hin a rak chim. “Nangmah cu thawchuah kan pek lai i na tefa hna cu van arfi zat in ka karh ter hna lai. Ka nawl na zulh caah nangmah le na tefa hna cu vawlei mi vialte caah thawchuah phurtu nan si lai”. Israel timi miphun hi Abraham tefa hna cu an si. Hi miphun hna nih hin Pathian nih mi vialte hna thawchuah pe tu ding ah a thlah dingmi pa kha kum zaa tampi an rak hngak.\nHmanthlak pahnihnak zoh rih usih\nHi hmanthlak chung i nan hmuh mi hi Pathian vancung mi asi. Kum 2000 hrawng a rauh hnu ah mahhi vancung mi hi Israel ram i ngaknu pakhat sin ah a rak lang. Cu minu sin ah cun hitihin bia a chimh. “Tih hlah! Pathian na cung ah ai lawm. Fapa na hrin lai i a min ah Jesuh asi lai. Mi lianngan a si lai i cung nung bik Pathian fapa tiah auh asi lai. Pathian mi hna kha zungzal in a uk hna lai i a pennak cu donghnak a ngei lai lo” tiah a ti. Mary nih a thawh i, “cu cu zeitin dah a si khawh lai, va zong ka ngeih rih tung lo” tiah ati. Vanmi nih hi tihin a leh, “Thiangthlarau na sin ah a rung tum lai i Pathian thawnnak na sin ah a ra lai. Na hrinmi fapa cu Pathian fapa tiah auh asi lai”. Cu ti cun Mary cu Pathian thiangthlarau thawng in fa a pawi.\nHmanthlak pa 3 nak zoh rih u sih\nMary cu Joseph timi pa he an i ham cang. Mary fa a pawi a theih tik ah Joseph cu a lung re athei. Asi nain mitha a si caah puanghlang lo te in a thli te in let awk ah ai timh kha hi hmantlak chung ah na hmuh khawh. Zan khat cu Joseph mang ah vancung mi a rung lang i hi ti hin a chimh,”Joseph, Mary hi na nupi ah thit ding ah tih hlah, zeicah tiah a pawi mi fa cu thiangthlarau thawng in asi. Fapa a hrin lai i a min ah Jesuh tiah min na sak lai. Zecah tiah ami hna kha an sualnak in a khamh hna lai. Jesuh min sullam cu ‘khamhtu’ tinak asi. Joseph ai thangh tik ah vancung mi chim bantuk in Mary cu anupi ah a thit. Sihmanhselaw hngakchia a chuah hlan tiang hmunkhat ah an it ti lo.\nHmanthlak pa 4 nak zoh rih usih\nCu lio can ah Israel cozah nih milu rel nak a tuah. Mi vialte nih an chuahnak khua cio ah min pek awk ah an kal hna. Joseph le Mary hna cu Siangpahrang David hrinsor an si caah David peng Bethlehem khua ah an kal ve. Khua an phak tik ah riahnak inn an ton ti lo caah caw inn ah an tlung. Cu caw inn ah cun Mary nih fapa a hrin. A fapa cu puan in a zual i cawrawl einak kuang chung ah a thlim.\nHmantlak pa 5 nak zoh rih u sih\nHmanthlak chung ah na hmuhmi hna hi Bethlehem khua pawng ah tuu a cawng mi tuu-khal hna an si. Hi tuukhal hna hi an tuu hna runven awk ah khua leng ah an riak hna. Zan ah an tuu an zoh lio ah vanmi pakhat cu ruahlopiah an sin ah a rung lang i an tih ngai ngai. Sihmanhselaw vanmi nih hitihin a chimh hna, “tih hlah u, nan caah thawngtha kan phurh hna. Nihin ah David khua chung ah nan nih an khamh tu hna Bawipa Khrih kha a chuak cang. Nan caah hmelchunh nak cu hihi asi lai. Naute kha puan in an zual i cawrawl einak kuang chung ah an thlim kha nan hmuh lai”. Cucun vanmi run an rung lang than i “Vancung a um mi Pathian kha a min thangtha ko seh. Pathian lung a lomh ter tu mi vialte sin ah daihnak um ko seh” tiah Pathian kha an thangthat.\nHmanthlak pa 6 nak zoh rih hna usih\nVancung mi hna van ah an kai hnu ah tuukhal hna cu an i caih i, “Bethlehem khua ah va kal hna u si law Bawipa nih a kan chimh mi thil hi va zoh tuah usih” tiah an ti. Rian rang tein an va kal i Mary le Joseph an hmuh hna. Cun nau te kha puan in an zual hnu ah caw rawl einak kuang chung ah an thlim kha an va hmuh. Tuukhal hna nih an theihmi le an hmuhmi kong kha mikip an chimh hna. A thei mi kip nih an khuaruah a har i Pathian kha an thangthat.\nHmanthlak pa 7 nak zoh rih hna usih\nJoseph le Mary nih naute cu Jesuh tiah min an sak. Ni 40 a ruah hnu ah Mary le Joseph hna cu Pathian sin raithawi awk ah le Jesuh kha Pathian sin pek awk ah Jerusalem khua ah an va kal. Mah hihi Israel mi hna nih fapa an ngeih tik ah an tuah tawnmi phung a si. Hmanthlak chung ah nan hmuhmi putar pa hi Simeon timi pa asi. Simeon hi Abraham sin ah pathian bia kam a tlin lai nak kha a rak hngak peng. Pathian thiangthlarau nih Jesuh Khrih na hmuh hlan tiang na nung peng lai tiah a rak chimh. Simeon zong Mary le Joseph biakinn an phak lio ah hin a rak pha ve. Jesuh kha ai cawi i Pathian a thangthat. “Bawipa nih ka sin a biakam a tlin ter cang caah dai tein ka thi kho cang” tiah a ti. Cu khawh ah Anna timi nuhmei nu zong a phan ve i Jesuh cu Pathian kamh mi fapa asi kha a theih. Mi tampi sin ah Jesuh kong cu a chimh hna.\nHmanthlak pa 8 nak zoh rih hna usih\nJesuh a chuah in can tlawmpal ah thil khuaruahhar pakhat a chuak. Nichuah lei in mifim hna cu Jerusalem khua ah an phan i mi hna sin ah “Judah siangpahrang a chuak mi hngakchia cu khua zei ah dah a um hnga? Nichuah lei in a arfi kan hmuh caah amah biak awk ah kan ra,” tiah an hal hna. Hi lio can ah Herod hi Judah siangpahrang a si. Herod nih siangpahrang dang a chuak ti a theih tik ah a hnah a chuak. Vawlei lei boi hna le biaknak hruaitu upa hna kha a auh hna i khrih cu khawika ah dah a chuah nga tiah a hal hna. Cathiang an rel i Judah peng Bethlehem khua ah asi” tiah an chimh. Mifim hna cu Bethlehem khua ah an kal i Jesuh cu an va hmuh. Siangpahrang he ai tlakmi laksawng hna kha an pek i an biak. Mifim hna an chuah hnu ah Vanmi pakhat cu Joseph sin ah a lang. “Joseph, hngakcia le anu kha Egypt ram ah zam pi hna, zei caah tiah Herod nih thah awk ah a kawl lai” tiah a chimh. Cu ti cun Egypt ram ah an zam i Herod a thih tiang a um. Herod a thih an theih in Egypt ram ah an kir i Nazareth timi khua ah khua an sa. Jesuh chuahning hi cu khuaruahhar asi tak tak. Sihmanhselaw zei tindah Jesus nih vawleimi vialte sin ah thlawchuah a phurh ti hi kan chim rih hna lai. Tha tein ngai rih u.\nHmanthlak pakuanak hi zoh rih hna usih\nJesuh cu a thang i thil khuaruahhar tam pi a ser hna. Hi hmanthlak chung ah Jesuh le Nicodemus timi pa bia an i ruah nan hmuh. Nicodemus hi Israel ram ah biaknak saya a rak si. Zan khat cu Jesuh sin ah a va kal i hi tihin a ti. “Nangmah cu Pathian sin in a ra mi cawnpiaktu na si kha kan in hngalh. Pathian na sin i a um lo ah cun na sermi khuaruahhar hna hi a hohmanh nih ser khawhmi an si lo”. Jesuh nih hi tihin a leh, “Biatak kan chimh, mi zei hmanh nih hrinthan a si lo ah cun Pathian pennak a hmu kho lai lo,” tiah ati. Nicodemus nih a thawh i, “Zei tin dah a upa cang mi cu a hrinthan khawh lai “ tiah a hal tik ah Jesuh nih a thlarau hrinthan a herhmi kha a chimh. Mi vialte cu Pathian kha ralchan in sualnak tampi kan tuah. Kan sual ruang ah Pathian he kan i then i kan thlarau cu a thi. Cu caah hrinthan a herh, Pathian sin in nunthar zong a herh. Hrinthan si in zungzal nunnak kan hmuh khawh nak ding caah Jesuh cu vawlei cung ah a ra. Pathian fapa Jesuh kha kan zumh tik ah hrinthan kan si. Pathian nih hi vawlei kha a dawt tuk caah a fapa pakhat lawng te kha a kan pek. Amah a zum mi kip nih rawhralnak an phan lai lo, zungzal nunnak an hmuh lai. Jesuh cu Pathian nih Abraham sin ah a kamh mi khamtu cu asi. Mi vialte sin ah thlawchuah phur tu asi. Nang zong Jesuh khrih kha na zumh khawh ve. Na zumh ah cun nunthar an pek khawh i amah he a zungzal in na nung lai.\nA hramthok can ai sem hlan ah hin Pathian cu a um cang. Jesuh hi a hramthok tein Pathian he a umti mi asi. Pathian he ai tlukceu te in an rak si. Pathian he hmunkhat ah van le vawlei an rak ser ti. A sinain Jesuh cu nangmah le keimah bantuk te hin vawlei ah a rak nung ve. Mi vialte bantuk in thihnak a rak tuar ve. Zei ruang ah dah asi ti hi hmanthlak nan zoh pah in kan chim hna lai.\nKan hnulei kum thong 2 hrawng ah hin Jesuh hi Israel ram ah a rak um. Mi hna kha Pathian kong a rak chimh hna. Khuaruahhar thil tampi a rak ser. Amah zultu ding ah mi pa 12 hna kha a rak i thim hna. Hi mi hna nih Jesuh hi Pathian sin in a ra mi a si kha an hngalh. An siangpahrang asi te lai tiah an ruah. Sihmanhselaw Jesuh nih a zultu hna sin ah teminnak a tuar te lainak le thihnak a in te lainak a chimh hna. A sinain an nih nih an zum kho lo. Nikhat cu Jesuh nih a zultu pa 3 hna kha tlang sang pakhat cung ah a kai pi hna. Cu ka ah cun zultu pa 3 hna nih khuaruahhar thil pakhat an hmuh. Hmanthlak chung ah nan hmuh bang in Jisuh cu a mui ai thleng i a hmai cu nika ban tuk in a ceu, a thil hna zong chun ni ceu ban tuk in an rang. Minung pa 2 hna zong Jesuh he hmunkhat ah an langti ve. Cu hna cu Jesuh chuah hlanpi ah a rak nungmi prophet hna ansi. Jesuh kha bia an ruah. Jesuh hi zei bantuk in dah Jerusalem khua ah a thih te lai tinak kong hi an biaruah mi cu asi. Cun prophet pa 2 hna cu a lo.\nHmanthlak pa 2 nak zoh rih usih\nIsrael biaknak hruaitu hna nih Pathian kha an biak. Pathian kong kha kan theih dih tiah an i ruat. A si nain Jesuh cu Pathian sin in ara mi asi cu an zum lo. Cu caah Jesuh kha an duh lo. Cu caah Jesduh nih misur dum ngei tu pa kong a chimh hna. Dum ngeitu pa nih a dum kha midang a hlanh hna i a hlatnak ram ah a kal. Thei-lawh can a phak tik ah a sinum pakhat kha thei va lo ding in a thlah. Dum hlangtu pawl nih an rak velh i an tin ter. Cun Dum ngeitu pa nih sinum tampi kha a thlah than hna. Dum hlangtu nih an rak tuk an rak velh hna i, an lawng in an kir ter hna. A dongnak ah amah a fapa hrim hrim kha a thlah. Dum hlangtu hna nih a fapa cu an upat lai tiah a ruah. Dum hlangtu hna nih,”hipa hi that u sih law dum hi kan mah ta asi lai” tiah an ti. Jesuh nih biaknak hruaitu hna sin ah, “Dum ngeitu pa nih zeidah a tuah lai? A va kal lai i dum hlangtu hna kha a thah dih hna hnu ah dum kha midang sin ah a pek lai” tiah a ti. Hruaitu hna cu an thin a hung. Zeicaah tiah Jesuh nih an mah kha a chim hnawh hna ti kha an i hgalh. Cu hlan ah Israel mi hna nih Pathian prophet tampi an rak thah cang hna. A tu Jesuh zong kha thah an duh ve.\nHmanthlak pa 3 nak zoh rih usih\nJesuh nih a thih ding kha fiang tein ai hngalk. A thih lai ni tlawmpal ah Jesuh cu a hawi le he rawl an ei ti lio ah minu pakhat in chung ah a hong lut. Zihmui manfak mi tholkhat a ken mi kha Jesuh lucung ah a doih dih. Zultu a cheu chna cu cu minu cung ah an thin a hung. Judas Iscariot timi pa nih a thawh i, “Zei ca dah a zihmui hi a zuar i misifak a pek deuh hna lo” tiah a ti. Jesuh nih a thawh ve i, “Kaltak ko uh, ka cung ah thil dawh a tuah mi a si. Zihmui a ka toihmi cu ka ruak vui nak caah a ka timhlamh mi asi” tiah a leh hna.\nHmanthlak pa 4 nak zioh rih usih\nJesuh bia a theih tik ah Judas Iscariot cu a thin a hung i biaknak hruaitu hna sin ah a kal. Keimah nih kan bomh hna lai i Jesuh hi nan tlaih khawh lai tiah a chimh hna. Ngun tangka 30 pek awk ah an hna a tla. Cu thok cun Judas cu Jesuh kha a ral hna sin chanh khawhnak cantha a ngiathlai. Jesuh nih Judas zei a tuah kha a theih ko.\nHmanthlak pa 5 nak zoh rih u sih\nHi hmanthlak hi Jesuh le a zultu hna cu ‘Lanhtak puai’ an tuah lio asi. Israel mi hna nih Egypt ram ah sal an tan lio philh lonak kum fatin an tuah. Pathian nih sal tannak in kan chanh hna lai tiah bia a rak kamh hna. Pathian nih Israel mi hna sin ah tuu that u law a thi kha nan in ka cio ah nan neh hna lai tiah a fial hna. Cun Pathian cu cu hmun ah cun ai chawk. Egypt mi tampi an thi nain Israel mi hna inn cu a lanhtak hna. Israel mi hna cu tuu thi nih a khamh hna. Cu hnu cun Egypt mi hna nih sal hna cu luat te in an kal ter hna. Cu caah cun Israel mi hna nih kum fatin in Lanhtak tuu an thah i Pathian nih a rak luat ter hna nak kha philh lonak puai an tuah zungzal.\nJesuh nih ka thi lai ti ai hngalh. Cu lanhtak puai ah cun changreu kha a lak i, “Hihi nan caah ka pek mi ka pum asi, keimah philhlo nak ah ei tuah u” tiah ati hna. Cun misur hang hrai kha a lak i, “Hihi mi vialte caah ka thletmi ka thi asi, i lak ulaw ding tuah u”, tiah a ti hna. Jesus cu lanhtak puai ah thah mi tuu bantuk asi. Mi vial te kha thihnak le sualnak chung in khamh awk caak a nunnak a pek. Amah cu vawlei sualnak a kalpi tu Pathian tufa kha asi. Kannih khamh awk ah a nunnak a pek caah hi hi kan philh lo awk asi.\nHmanthlak pa 6 nak zoh rih usih\nLanhtak puai an tuah dih hnu ah Jesuh cu a hawi le a cheu hna he Gethsemane timi dum ah an kal. Zan tlai hnu a si caah a hawi le pathum hna kha ralring tein um awk ah a chimh hna. Hi hmantlak ah hin Jesuh cu a lungretheih i in thla a cam lio a si. Jesuh zong nih kanmah bantuk in thihnak le temin nak tuar hi a duh ve lo. Cu caah Pathian sin ah, “Temin nak asi mi mahhi hrai hin ka luat ter ko. Asinain keimah duhnak si lo in nangmah duhnak tu in siseh” tiah thla a cam. Jesuh thla a cam kar ah a hawi le hna cu an rak I hngilh dih.\nJudas Iscariot nih Jesus khawika ah dah a kal kha a theih caah Gethsemane dum tiang a va dawi. A hnu in biaknak hruaitu tampi nih an zulh. An nih nih fung le nam an i put hna. Judas nih, “ka hnamhmi pa khi nan duhmi pa cu asi lai” tiah Biaknak hhhruaitu hna kha a chimh ta hna. Cu khawh cun Jesuh sin ah a va kal i a hnamh. Cun Judas hawi le nih Jesuh cu an tlaih. Jesus zultu hna cu an lau i an tih tuk caah an zam i an kal tak.\nHmanthlak pa 8 nak zoh rih usih\nJesuh cu hri in an khih hnu ah tlangbawi ngan bik sin ah an kalpi. Tlangbawi hna le biaknak saya hna nih bia aphun phun in an hal. A ningcang lo in sualnak tampi a tuah tiah puh ding ah mi tampi an hmuh hna nain an puhning ai khat cio lo. Cun tlangbawi bik pa nih a thawh i Jesuh kha “Pathian fapa Khrih na si maw?” tiah a hal. Jesuh nih, na ka hal bantuk in asi ko tiah a leh. Cu cun tlangbawipa nih a thawh i, “tehte dang kan herh ti maw, Pathian a zomhtaih kha nan theih cio mi asi ko” tiah ati. Cu caah mi zapi nih Jesuh cu thih awk ah ai tlak ko tiah an hna a tla.\nHmanthlak pa 9 nak zoh rih hna u sih\nBiaknak hruaitu hna nih minung thahnak nawl an ngeih lo caah ramuk bawi Pilate sin ah an chuah pi. Amah cu mi kha thahnak nawl a pe kho tu asi. Pilate nih Jesuh kha bia a hal dih hnu ah thah awk tlak tiang in a sualnak ka hmu lo tiah mipi hna kha a chimh hna. A sinain ralkap kha fung in a tuk ter hna. Hling intahmi luchin an ser i a lu ah an chinh. Judah siang pa hrang tiah an dehcawh I cil an chak. Pilate nih Jesuh kha luat ter a duh. A sinain upa hna nih mipi kha an vorh hna i, “that u, that u, vailam ah khenh chih u” tiah an au. Pilate cu buainak a chuah sual lai a phan caah a tih. Cu caah cun biaknak saya te duhnak kha a zulh i Jesuh kha thahnak nawl a pek hna.\nHmanthlak pa 10 nak zoh rih usih\nRalkap pawl nih Jesuh cu that awk ah khualeng lei ah an kalpi. Thing in an sermi valamtah lianpi kha an put ter. Hi hmanthlak chung ah nu hna nih Jesuh a lanh lio an hmuh tikah an zang a fak tuk i an tah kha na hmuh khawh. Cu ti cun Jerusalem khualeng Golgotha timi hmun ah an phanh pi. Cu cu luruh hmun tinak asi.\nHmanthlak 11 nak zoh rih hna usih\nRalkap hna nih Jesuh puan kha an phawih hnu ah vailam cung ah an khenh chih. A cah tiang cuka ah cun an thlai. Jesuh nih nganfah temnak fakpi a tuar. Pathian sin ah hiti hin thla a cam. “Kapa himi hna hi ngaithiam ko hna, zei caah tiah zei an tuah kha an hngal lo” tiah a ti. Lai nawng pa hnih hna zong Jesuh he vailam ah an tah ve hna. Cu ka a phan mi nih Jesuh kha an serhsat. Lainawng pa pakhat zong nih vailam cung in Jesuh kha a zawmhtaih ve tik an a dang pa nih hi tihin a hei chimhhrin, “Pathian na tih lo maw? Kan nih pahnih cu kan sualman kan in mi asi, asinain hi mipa hi cu sualnak zeihmanh a ngei lo”. Cu Jesuh sin ah, “na pennak na tlun tik ah hong ka philh hlah” tiah a nawl. Jesuh nih, “nihin ah paradise an keimah he kan umti lai” tiah a leh. Cu cun cu hmun ah muihnak fakpi in a tlung. Suimilam pa 6 hnu ah vailam cung in Jesuh nih, “a dih cang” tiah a au. A thlarau kha Pathian sin ah a pek i a thi. Jesuh a hngaktu ralkap pa nih hi thil vialte a hmuh tik ah a khuaruah a har tuk i, “hi mipa hi Pathian fa ngai ngai asi” tiah an ti.\nJesuh hi zeiruang ah dah thihnak a tuar? Pathian hi zei ruang ah dah jesuh kha a ral hna kut in a thih ter?\nHawi dawt hna, Pathian fapa Jesuh cu kanmah ruang ah a thi. Kan dihlak in misual kan si caah Pathian a ngaih a chia. Kan sualman ah kan pek ding cu thihnak asi. Sualnak nih Pathian he a zungzal in a kan then. Sihmanh selaw Pathian nih mi vialte kha a dawt hna. Mi zeihmanh a sin in kan tlau kha a duh lo. Cu caah cun kan sual man pek awk ah a fa a van thlah. Kan thih ding thih piak awk ah Jesuh a thlah. Atu cu Pathian nih nangmah le keimah kan sualnak a kan ngaihthiamkhawh. A zum mi paoh cu rawhralnak ah an phan lai lo, thihnak in an tho than lai i Amah he a zungzal in an nung ti lai. Hihi Jesuh zeiruang ah dah vawlei ah a rat vailamtah nak in a thih nak cu asi.\nSee different versions of this script in Afrikaans, Chinese Simplified, English, French, Indonesian, Portuguese: Mozambique, Sena: Malawi, Sena: Mozambique, Spanish, Spanish: Latin America, Ukrainian, Xhosa, Yao: Malawi.


Benjamin Sum nang cu kan caah a thaw tukmi blueberry Maffin he nan i lo: Tin Zar Maw | THE CHIN EXPRESS\nUpdated on April 18, 2021 2:31 pm\nBenjamin Sum nang cu kan caah a thaw tukmi blueberry Maffin he nan i lo: Tin Zar Maw\nTuzaan Benjamin Sum hlasak cu voi dang tawn bang a mak tthiamtthiam ko.\n“Benjamin nang na thiamnak cu phundang te a simi na aw kha usapek in zeibantuk hla a rat zongah nangmah style chuak kho dingin na sak khawh. Na thinphang tukmi ka hmuh. Nain, mahtluk cun na thinphan awk si lo.”\n“Verse ahkhan awttumnak zawn i na awchuah dan kha a ngan, a tthawng i base aa dawh tuk i ka uar tuk. Chorus a sannak na sak zong ahkhan na aw phundangte kha lang kho dingin na sak khawh.”\n“Minung cu kan uarmi zong aa khat kho. I khah lo zongah a phung si ko. Mah style a si lomi kha kan thlen tikah mikip nih uar a hau lo. Mahlemah zumhnak tu kan ngeih a biapi. Na thiamnak ah mahlemah zumhnak he hmainor kha a biapi. Atu zuamnak ca lawng kan chimhmi silo nan nun chung caah ka chimmi a si” tiah biakhiaktu Phyu Phyu Kyaw Thein nih a chim.\n“Sum, nang cu kan caah a thaw tukmi blueberry maffin (changreu) he nan i lo. Maffin cu lum phatphat tein blueberry peih ahcun a thaw taktak. Nangmah cu mah thawtnak (flavor) te a ngeimi maffin bantuk na si. Maffin hmanh ahcun a sawhsawh na silo special in tuahmi a si. Benjamin cu Benjamin Sum a si ko,” tiah Tin Zar Maw nih a ti.\nTuzaan an i zuammi cu thaizing zaan ah tuah dingmi Result Show ah an thanh lai i vote tlawmbik a hmutu minung 2 cu Myanmar Idol in an chuak lai.


Breaking News: Rev. Dr. Hai Vung Lian atu lio zawtnak in a zual deuh ngai caah kan dih lak thlacam bawm an herh – TIMES OF CHIN NEWS\nBreaking News: Rev. Dr. Hai Vung Lian atu lio zawtnak in a zual deuh ngai caah kan dih lak thlacam bawm an herh\nThlacam bawmhhalnak USA, Ohio, Columbus Emmanuel Chin Baptist Church Senior Pastor Rev.Dr Hai Vung Lian cu a tu lio Covid -19 in a zawtnak in Sibawi te nih dam lei panh lo in a zual lei deuh asi ti in kan theih caah kan lung ai nuam kho hrim lo.Damtuan nak a hmuh khawhnak lai zumtu dawtu nan dih lak thlacamnak in bawm cio ko u sih by Lian Lap.\nAtu lio zawtnak hi nikhat hnu nikhat a kar chin lengmang caah nitin te kan um kal nak cio ah ralrin tein um i zuam cio ko hna usih. Atu lio khuacaan he hin cun ralrin taktak a herh mi a si caah aho paoh mask hman cio dih dingin thawngthanhnak an tuah mi zulhphung pawl zong tha tein zulh i zuam cio ko usih.\nVawlei cung ram tampi zong nih atu lio ahcun lockdown an tuah than cio. A ruang cu khuasik caan ahhin atu lio zawtnak hi a kar a tam deuh kho mi a si tiah WHO nih an rak chim phuan cia mi a si. Nihin ni tiangah lockdown a tuah than mi ram an tam than ngai ngai cang. Kan dih lak in atu lio zawtnak chungin him tein kan um cio khawhnak ding caah thlacam daithlang hna hlah usih.\nModerna chairman Stephen Hoge nih phone in interview pakhat ah tihin a chim, “Covid-19 a kham kho tu sii pakhat kan ngah cang lai” tiah a chim. Moderna nih an sermi irunvennak sii hi Pfizer nih an sermi nakin tthialkaam fawi deuh dawh a si.


Ram Tinthei: Australia ah hawikom le chungkhat a ngeimi paoh nih 202 visa sok cio u - The Chin Express\nHome Chin Ram Tinthei: Australia ah hawikom le chungkhat a ngeimi paoh nih 202...\nRam Tinthei: Australia ah hawikom le chungkhat a ngeimi paoh nih 202 visa sok cio u\nRam Tinthei: Hlan ahcun 202 visa soknak form 842 ahkhan ‘chungkhar’ lawng auh a ngah tiah an rak ttial nain atu cu an remh cang.\n‘Hawikom le chungkhat sawsawh’ zong auh khawh a si tiin an remh cang. Hawikom le chungkhat sawsawh (pu le tu, ni/ttang, tbk.) in aa au khomi zong an um len.\nCucaah, Australia ah nan chungkhar minung an um lo zongah hawikom le chungkhat nan ngeih paoh ahcun 842 form in khan 202 visa sok cio uh ti ka duh ngai.\nCohlan lomi (reject) zong nan tampi ko lai nain, a ngahmi zong nan um len lai.\nNangmah na case bak kha a biapi bik si ko. Ttha tein na case na remh paoh ahcun hawikom le chungkhat sawsawh in nan i auh zongah nan ngah kho ko.\nNain, certificate deu le catlap deu telh bak hlah uh.\nAustralia um Chinmi cheukhat cu rammi (citizen) an sok tikah nauchuak certificate deu le chungkhar milu relnak cazin deu an ap ruangah harnak an tong len.\nAustralia upadi ahcun, citizen a ngah rih lomi pawl nih catlap deu an ap ahcun an chuahkehnak ram ah tthawl khawh an si.\n842 form nan phit tik zongah, catlap deu telh hrimhrim hlah uh. Chungkhar minung nan si lomi hna ‘unau kan si’ ti bantukin tuah hlah uh. Nan case tu kha ttha tein tuah khawh i zuam uh.\n2013 ahkhan, ‘202 visa a sokmi lak ahhin ramdangmi vialte nakin Chinmi usape nan si lai’ tiah Australia ramkhel party pakhat nih a rak kan chimh. Australia cozah nih cun Chinmi a kan dawt ngai ko.\nCun, tangka liam (CSP) in aa aumi nan um ahcun thachiat awk si lo. Atutiang ah tangka liam (CPP le CSP) in aa aumi an sung ti ka thei bal rih lo.\nCheukhat balte cu sokpiaktu (APO) nih ‘kan in sok piak hna lai lo’ an ti hna caah $275 an sung kho men. APO nih sokpiakmi lehlam cu cozah nih visa pek lo ti hi ka thei bal rih lo.\nAustralia um Chinmi hna nih Chin Humanitarian Action Program (C.H.A.P) kan dirh cang. Australia Chin community le khrihfabu vialte i bawm in Malaysia le India um kan miphun hna nan caah a si khawh chungin cozah le ramkhel party kan ton peng hna lai.\nKeimah zong thai zaan cun Australia ka kir tthan cang lai. Ka si khawh chungin ka va cawlcaang cuahmah ve lai.\nAtu bantukin ICC hruaitu hna nih Chin miphun kip lungrual tein khuakhan ttinak nan tuahmi hi aa dawh tuk, kan upat tuk hna.\nMalaysia i ICC hruaitu hna lungrual tein nan um bantuk hin Australia le ramdang zongah Chin miphun kip nih lungrual tein aw khat kan chuah tti hna ahcun zei thil kan tuahmi paoh kan hlawhtling ko lai.\nRam Tinthei cu, Malaysia ram i Cameron Highlands ah Chin miphun hna ei awk ngei loin an rak um lio ah Australia Chinmi bawmhnak a rung petu, Chin state leimin lio zongah Australia Chinmi bawmhnak a va petu hna a si.\nAustralia Chinmi aiawh in le amah pumpak zongin Australia MP le party member pawl a tong tawnmi, le Australia khua cozah thimnak zongah aa rak zuam vemi a si.\nAugust 13 in 15 tiang Chin Ralzaam Kong Khuakhannak ah telpi ve dingin ICC hruaitu hna nih an sawm i Malaysia a ra, thai zaan ah a kir cang lai.\nChin Ralzaam Kong Khuakhannak ah an ceihmi pawl cu media ah ttial awk a tthat rih lo caah hnu deuh ah ICC hruaitu hna nih Chin mipi le media sinah tlamtling deuh in thawngthanhnak an tuah te lai.


2Chanrelnak 26 (2 Chronicles 26)\n1Cun Judah ram mi vialte nih khan kum hleiruk a timi Uzziah kha an lak i a pa Amaziah hmun ah khan siangpahrang ah an ser. 2Siangpahrang cu a pupa hna sinah a ih hnuah Eloth kha a sak i Judah ta ah a siter ṭhan. 3Uzziah cu pen hram a thawk ah kum hleiruk a si i Jerusalem in kum sawm nga le kum hnih a pen. A nu min cu Jekoliah a si, Jerusalem mi a si. 4Cun a pa Amaziah nih a rak tuahmi vialte bantuk khan, Bawipa mithmuh ah a dikmi kha a tuah. 5 Bawipa ṭihnak kha a cawnpiaktu Zekhariah chan ah khan, Pathian kawl kha aa sehchih i Bawipa a kawl chung vialte cu Pathian nih khua awng a pemhter.\n6A chuak i Filistin mi kha a doh hna i Gath kulhnak vampang le Jabneh kulhnak vampang le Ashdod kulhnak vampang kha a chimh dih hna; cun Ashdod ram chung le Filistin mi hna lak hmun dang ah khan khua a ser hna. 7Pathian nih, Filistin mi hna le Gurbaal i a ummi Arab mi hna le Meunim mi hna lakah khan amah cu a bawmh. 8Ammon mi hna nih Uzziah cu ngunkhuai an pek i amah cu a ṭhawn ngaingai caah Izipt ramri tiang hmanh in a min a thang. 9Cuhleiah Jerusalem ah cun Kil Kutka le Nelrawn Kutka le kulhnak vampang a kawinak ah khan innsang a sak hna i a kulh hna. 10Cun chimram le nelrawn ah khan saṭil run tampi a ngeih caah ramlak ah khan innsang a sak hna i tikhor tampi a cawh hna, cun lothlawh a duh ngaingaimi a si caah tlangram le vawlei ṭhatnak hmun ah khan lothlo le mitsur nengtu kha a chiah hna. 11Cuhleiah, Uzziah nih cun, siangpahrang ralbawi hna lak i pakhat Hananiah kut tang i a ummi ralkapbu, raltuk awk i a tlakmi, caṭialtu Jeiel le ralbawi Naaseiah nih an bu chung cio minung zat ningin an ṭhenmi hna cu a ngei. 12Miṭhawngmi ralṭha hna, an pale innchungkhar hna an lu cio cu an dihlak ah thong hnih le za ruk an si. 13Anmah kut tangah cun siangpahrang kha a ral hna tuk awkah a bawm khotu, raltuknak i a ṭhawng ngaingaimi ralkap sing thum thong sarih le za nga an um. 14Cun Uzziah nih ralkap vialte caah cun phaw, fei, luchin, ngaphaw thir angki, li, le chehnak ah lung kha a timh hna. 15Cun thal le lung ngan pipi a kap khotu seh zungthiam pawl nih an sermi hna kha, Jerusalem ah cun innsang le a kil ah khan a chiah hna. Cun amah cu a ṭhawn tiang khuaruahhar in bawmh a si caah a min cu khuazakip ah a thang.\n16Sihmanhsehlaw a hung ṭhawn tikah aa rawknak dingah a hun i porhlaw. Bawipa a Pathian sinah zumhtlak loin a um i zihmui biakṭheng i zihmui khangh awkah khan Bawipa biakinn ah cun a lut. 17Sihmanhsehlaw tlangbawi Azariah nih Bawipa tlangbawi a ral a ṭhami sawm riat he a hnu in an zulh; 18cun Siangpahrang Uzziah cu an donh i, “Uzziah, nangmah nih Bawipa sinah zihmui khangh cu na tuah awk a si lo, sihmanhsehlaw Aaron fapa hna tlangbawi hna zihmui khangtu ding i thiantermi hna lawnglawng nih khan an tuah awk a si. Thil hmaan lo na tuah caah hmunthiang chung hin chuak tuah, cun hi nih hin Bawipa Pathian sinin upatnak zeihmanh an tlunh lai lo,” tiah an ti. *26:18: Exo 30:7-8; Nam 3:10 19Khi tikah Uzziah cu a thin a hung. Zihmui khanghnak ding cengceh pakhat aa put i tlangbawi hna cungah a thin a hun tikah khan, Bawipa inn chung, zihmui biakṭheng pawng, tlangbawi hna hmaika ah khan a cal ah thinghmui hma a chuak ko. 20Cun tlangbawi upa bik Azariah le tlangbawi vialte nih khan amah cu an zoh i zohhmanh, amah cu a cal ah thinghmui zawtnak a ngei! Cun annih nih khulrang in an nam i amah zong kha chuah aa nam ve, zeicahtiah Bawipa nih a tuk cang. 21Cun Siangpahrang Uzziah cu a thih ni tiang thinghmui a si lan, cun thinghmui a si caah khan Bawipa inn khan thlei a si i cucaah inn dang ah a um. Cun a fapa Jotham nih cun siangpahrang innchungkhar cu a zohkhenh i ram mi kha a uk hna.\n22Uzziah tuahsernak a tang rihmi hna cu a hramthawk in a donghnak tiang profet Isaiah, Amoz fapa nih a ṭial. 23Cun Uzziah cu a pupa hna sinah a it i, “Amah cu mithinghmui a si caah siangpahrang hna thlan ah vui loin siangpahrang hna thlanmual ah khan a pupa hna sinah an vui. Cun a fapa Jotham cu amah hmun ah khan a hung bawi. *26:23: Isa 6:1


Nanmah Mipi Thawngin Mah Hi A Chuak Tiin A Vun Chim Ve Cang – Chin World News Evening\nNanmah Mipi Thawngin Mah Hi A Chuak Tiin A Vun Chim Ve Cang\nNovember 10, 2020 Salai Van Myanmar News\nMee a pe mi rammi nan cung ah kaa lawm tuk: Daw Aung San Suu Kyi: 2020 Myanmar ram Thimnak tlamtlingte le tluang tein a kan tuahpiaktu Rammi nan dihlak cung ah lunglawmhnak tampi ka ngei, tiah Myanmar ram Ruahnak petu Daw Aung San Suu Kyi nih a chim.\nCOVID-19 zawtnak rai um lio ah thimnak tlamtlingte le tluang tein a kan tuahpiaktu rammi nan dihlak cung ah lunglawmhnak tampi ka ngei. Upatnak zong kan pek hna. Tutan thimnak ah rammi nih humhimte le nan ngandamnak hnursuang lo ding tein mee nan pek khawh nakding hi Cozah le Tuanvo Ngeitu nih biatak tein kan i zuam mi a si. Kan i zuam mi kan hlawhtlin caah lung a hmui khun.\nKan lunghmui khunnak a ruang cu lungtho thanuam tein rammi nih mee nan pek caah a si i, keimah pumpak hrimhrim khuaruahhar in mee a pe mi nan cung ah kaa lawm tuk. Hi bantuk thil a si khawh mi hi a hmasa bik ah kan lawmh ding mi hna cu Union Election Commission-UEC an si i a pahnihnak ah UEC a bawmtu vialte kha an si.\nAsinain cu hna nakin a cung ah a um mi cu rammi nan si, thiamthiam. Rammi hi a biapi bik nan si. Rammi tel loin zeihmanh tuah khawh a si lo. Cucaah tutan thimnak a tlamtlin mi zong hi rammi nanmah thawng in a si. Zuamcawhtu lian pahnih a si mi Thimnak tuah ding le COVID-19 i runvennak ah Thimnak cu rammi nih kan tei cang.\nCOVID-19 i runvennak rian zong rammi lila he i bawm in kan tei than lai. COVID-19 rai ruang ah leng chuak ngam loin mee a pe ngam lo mi zong nan um kan ngaithiam u. Mee peknak hmun tu ahcun COVID-19 i runvennak tuah dih a si ko. Mee a pe kho lo mi rammi nih Cozah kan ngaithiam u,” tiah Myanmar ram Ruahnakpetu Daw Aung San Suu Kyi nih a chim. Ref: Democratic Voice of Chin-DVC


AA Ralkap Nih Mino An Duhlo Buin Ralkap Training An Kai Ter Mi Hna Tampi An Zaam - Chin Eleven News\nAA Ralkap Nih Mino An Duhlo Buin Ralkap Training An Kai Ter Mi Hna Tampi An Zaam\nAugust 19, 2021 Lianchin Thang Myanmar 0\nAA Nih Hramhram In Ralkap Training An Kai Ter Mi Hna Tampi An Zaam Chin ramkulh Paletwa peng Pichawng khuakomh in AA nih training pek dingin an auh mi hna cu training an kainak in an zaam ruangah pawngkam khua hna cu AA nih meithal he khuachungah an kawl hna tiah theih a si.\nAA nih Pichawng pawngkam ah a ummi khua hna cu kan hnu thla in khua 1 ah minung 3 training kai dingah hramhram in an auh hna i, ralkap training an pek hna.Training chungah raltam in an chiah hna pin ah an zomhtaih/an nek tuk hna ruangah an celh ti lo i mi tampi an zaam tiah theih a si.\nA zaam mi chungah a tel mi nupi ngeicia mi hna cu an va le kawl dingin an nupi le cu meithal he tinh bu in an fial hna.Khua pakhat hna cu a hohmanh leng an chuahter hna lo.Khuachung phone vialte zong AA sin ah pek dih a si tiah a zaam ve mi chungkhat pakhat nih KMG ah a chim.\nAA nih Paletwa nitlak lei Pichawng hrawng khuakomh (9), khua 40 hrawng cu kum 2019 hrawngin an control cang mi a si. A hramthawk ahcun khuachung i thithruai ning, uknak lei kan in cawnpiak hna lai ti phunin an auh mi hna a si tiah theih a si.\nA hramthawk tein kai duh ruangah a kai mi zong an si lo. Atu an kawl cuahmah ko hna. Pehtlaihnak a ngeilo mi hna zong harsatnak an kan pek lai kan phang ngai.Bawmhtu kan herh ngai tiah khuami pakhat nih a chim.\nAtu ralkap training a kai mi hi Rakhine ram in Rakhine miphun pawl he minung 300 hrawng an si, August 16 le 17 zaanah a zaam mi hi zei zatdah an si lai ti cu fiang tein ka thei lo, Pakhat le pakhat i hmuh ding zong an si kho lo tiah a zaam mi chungkhat hna sin in theih a si.\nPaletwa peng Pichawng hrawngah a um mi khua hna cu lai Chin miphun le Chin khua lawngte an si i, AA nih hramhram in an auh hna ruangah an tih i, a kal mi an si tiah Khumi Media Group nih a tial.Ref; KMG\nCDF Raltuknak Ah A Kan Sungh Tertu Zu Hi Kan Doh Cang Lai, Laimi A Kan Thattu Zu Kan Doh Lai\nMin Aung Hlaing Ralhrang Tunai Lawnglawng Ah Minung 50 An Hriam Tling He An Zaam Nolh


A That Khawh Ning Cu Rak Rel Ve: Pastor pakhat nih a ka sik - News and Media\nA That Khawh Ning Cu Rak Rel Ve: Pastor pakhat nih a ka sik\nHey Bik, ziah pastor nih kan ram dothlennak thazaang peknak bia na chim ve lengmang? Pastor le khrihfabu cu ramkhel kong ahcun dai tein kan um awk si ko lo maw? a hun ka ti. Kei: Tutan kan Chin ram dothlennak hi keimah hmuhning ahcun ramkhel rian (politic) a si lo. Ramkhel ahcun nawlngaihnak i cuh, uknak tthutden i cuh a si.\nPastor lo hmanh nih mipi nunnak chanh chuah ding in, an nunnak pek tiang in an ttuan ahcun ziah pastor chinchin nihcun kan ti khawh tawk lamkip in pei kan ttuan awk a si cu, tiah ka ti. Si ee, mi pakhat mei nih kangh sehlaw chanh chuanhnak dingah, kan nih cu pastor kan si, kan nih khrihfabu kan si, kan ti ngam ttung lai lo. Khrihfabu le pastor ko cu pei mei kanghnak in a luat khawh nakhnga, chanhchuah tu kan si deuh hnga cu..\nCu lawng hlah, pastor pa kha a inn pa pa nih ra riangmang in zei ruang lo ah, a inn khangh piak ding in mei tom he rak pawhhnawh sehlaw, kei cu pastor ka si, tiah maw khaam tim loin a zoh sawh ko hnga? A zoh sawh kho lai lo; pastor cheukhat nihcun “an inn a khangh khawh lo nak ding a si phot ahcun lungtum hmanh in kan cheh lai”.\nNa nupi tlaihhrem ding in, na innpa pa nih nam he in pawh hnawh sehlaw, kei cu pastor ka si caah tiah dai tein maw kan nupi a tlaihrem lio cu kan zoh hnga? Si hlah ee, pastor si thawng ah cu bantuk minung cu a herh ahcun lung zong in ta kan cheh ko lai. Mah ngamh tawk le hazawh cung vial ah kutzan ngai i tei khawh ding ah ruah lomi ralhrang cung vial i thinsau ngai hi a taktak ahcun ralchiat bia a si ko!\nBible nih nan ral va daw hna u, a timi hi thah an kan timh le khangh dih an kan timh zongah nanmah le nanmah i veng hrimhrim hlah u, an in that ko hna seh, tinak a si lo. Cucaah tutan kan miphun nih kan tonmi hi ramkhel thutden i cuh sawhsawh a si ti lo; khangh le thah dih a kan timtu ralhrang hna kut in kan i vennnak te khi a si ko caah, kan ti khawh tawk cio in kan i tel dih ding a si ko, tiah sau nawn in ka hun leh. Lawmhnak he,Hram Bik Lian\nNun himnak kawl in tlikzam a hauh tikah, zuatkhalh tilva in inn le lo tiang kaltak a hau. Misual rual nih kan zeihmanh nganh an tim lo, kan ngeihchun vialte chuh le lak dih an zalh. Nihin dohthlennak ah inn le lo khangh le hrawh a cannak ah States 10 le adang (region) a si i fakkhun tuar hi Sagaing, Magwe, Chin le Kayah ah a si bik. 1st February 2021 thawk in 30th April 2022 chung ah an khangh mi report The Irrawaddy nih hitihin a taar: Sagaing -7,503, Magwe-2,131, Chin State-1,147 le Kayah-407, an si ti. Data for Myanmar nih “April thla dongh tiang ah inn 11,417 khangh a si cang, tiah a thanh. Hi ahhin naihrawng May thla chung Falam peng uhkanghnak aa tel rih lo. CDM thawkka in minung 1835 leng thisen luang in an thi cang.\nKanmah Chinmi thisa tampi ram le miphun kilvennak ah thisen a luang ve. Hi dohthlennak zoh tikah Chin State hi a temtuar bik kan si bantukin miphun ralkap nih venhim (control) bik a si ve. Phundang in kan chim ahcun, mahte khuakhan lairelnak tang ah kan um cang. Kan inn le lo cu an ciam, laitlai kan unau thisen a luang, sinain ralhrang nawlngeihnak a tlaunak ram ah cang.\nPaletwa Peng Ah Arakan Army( AA ) Nih Datsi Tank Tam Tuk An Laak


Lai Mi Nih Thih Ngamh In Kan Dir Mi Hi, A Sawh Sawh A Si Lai Lo. – Chintanbo\nFebruary 27, 2021 admin CHINNEWS 0\nHakha zong ah Ralkap nih Meithal an puah, Water cannon an hman i mino pawl thenthek an i tim ve. Hakha mino/mibu cawlcangh ning, an raltha ning le thildik ah thih ngamh in an dir mi ka hmuh tikah kaa lawmhnak mithli a luan. Ka hnarno ruh a ttam i Chin thisen ciammam, kan pupa Chan ah Chin miphun cu miraltha an si timi kha nihin ah a tak in a lang ka ti.\nPolice/Ralkap lei nih Meithal an puah, Water canon in an kah hna nain minung pakhat zong hnu an pil lo, lungrual tein an au i hmai ah an fong chinchin.Police le Ralkap nih Hakha mino rual, Sandah piahtu mibu an hrocer hna bak in inn ah mizei hmanh aum sawhsawh kho ti lo. Chikhat ah Hakha zalam pi ah an chuak lulh cio. Sandah piahtu mibu cu a let in an karh colh i an i dirkamh dih colh hna.\nThisen thap in rampi damnak, zalennak le a dik mi hruainak a chuah khawhnak ding ah tiah mino tampi nih lam zawh in nihlawh tamtuk an pek cang. Cozah rianttuan tampi nih an dirkamh hna i CDM ah an i tel cuahmah. Kan nulepa, kan putar tiang in zalam ah an chuak. Hi tluk in thisen le nunnak thap, nicaan vialte kal tak in dinnak, diknak le zalennak an au pi lio ah zeitin dah capo cu kan chim ngam lai. Zeitin dah kan thut sawhsawh khawh ve lai.\nKan ti khawhnak lam paoh in kan dirkamh ve hna lai.Mino tampi, kan Chin mipi tampi nih thisen thap in hmai an kan hruai lio ah zeitin dah Ralkap Cozah pek mi nihlawh men ruang ah zung cu kan kai ngam lai. Dinnak a chuah i zalennak kan hmuh colh tikah kan hawi thisen hmai kan khah tung lai lo. Raltha tein, thisen thap in hmai an kan hruaitu ka dawtmi unau nupa dihlak upat kan pek hna. Credit: Salai Cung Dawt


Puchong ummi ralrin peknak: Mihrokhrawl an ra, innka onh hna hlah uh Nan min (passport le UN card) pe hna hlah uh – Chin World News Evening\nDecember 20, 2020 December 20, 2020 Salai Van Chin News\nPuchong ummi ralrin peknak: Mihrokhrawl an ra, innka onh hna hlah uh. Nan min (passport le UN card) pe hna hlah uh. Puchong ummi paoh rak kua cio hna ulaw. Tunai 12:30pm ah kan inn ah an ra. “Pest Control Department kan si. Malaria le zawtnak phunkip rungrul thahnak sii kaptu kan si. Innka kan onh law nan inn kan check lai” an ti.\n“Khuazei rammi dah na si?” an ka ti i “Myanmar” ka ti cangka in an ral ṭha tuk. Pa pathum (3) an si. Zung rianṭuan bantukin cauk le ball pen an i put. “Innka ong” tiin an ka hnek chih peng i “ka boss ka chawn hmasa lai” ka ti hnu ah “boss chawnh a hau lo, innka on loin na passport le UN card (identity) kahin ṭial law a za ko, RM40 lawng na liam lai,” tiin cauk le ball pen an ka pek.\nKa duh lo i “boss ka chawn hmasa lai” ka ti chih hnu ah “ok, chawn law keimah he kan i chawn lai” tiah an hruaitu pa (kum 50 hrawng) nih aa ka ti. Inn boss ka chawnh cangka in lo diam an zaam.\nInn boss nih “mihrokhrawl an si, Lahwahkah (immigration) le palek lawng nih na passport le UN card an in hal khawh, midang paoh cu mihrokhrawl an si” ati. Kan inn hmai le inn cung ummi Indonesia cu an hlen khawh cang hna. Tesco le Puteri ummi pawl nan inn an ra kho men, innka rak onh hna hlah uh. Nan passport le UN min le number rak pe hna hlah uh. Source: Tial Lian Thang\nNote: Malaysia ummi kan iralrin ngaingai aherh tinak a si. Malaysia ummi Chinmi nih an theih khawhnak hnga SHARE rak tuah ve hna.


Dr sasa Ka theih cangka in Dr tiin la thei mi si chinram caah thil tha tam pi a tuah dream tampi angei upat lo awk tha lo – Hakha Cherry\nDr sasa Ka theih cangka in Dr tiin la thei mi si chinram caah thil tha tam pi a tuah dream tampi angei upat lo awk tha lo\nMi nih mi phun a daw siah cun Dr Degree va lak ih politirct va thiam chiamam lei khi a si lo , tiin kei ka hmuh ve dan khi si . Jacob R.Thang hi Dr Sasa nih a tei lo nak a ruang tampi ka hmu ve ning ka van tar langh ve duh.\nJacob R thang A Catang a degree ka theih hlan a a ca tial tampi ka rel ih miphun dawt nak a ngei taktak ko tih mi hi fiangte in ka chim kho. Miphun caah tha lo ngai backgroud history a theih kau ih ,hmai lei ah miphun a rawk ter tu polictirct tha lo zong a fiang ngai ih a doh ngam mah cu Dr sasa nakin ka upat nak si.\nDr sasa Ka theih cangka in Dr tiin la thei mi si chinram caah thil tha tam pi a tuah dream tampi angei upat lo awk tha lo. Miphun dawt raung a maw cu thil cu atuah tih mi hi tu lio a video hlah tam nawn ka van zoh ah hin theih thiam a har pah.\nApoi ngai cu Miphun a rawk ter tu liam cia mi backgroud politirct history a thei bak lo a ra lai ding mi ah zeitin dah kan miphun kan venhim lai tih cu a thei bak ve lo.miphun a tlau tham ah cun lai ram ah hin sui lampi zong tuah ko ning zei dah a sulam um? Nghakchia hna zong nih nawmh nak lei cu a dream tam pi a ngei kho tuk lo maw ka ti. Credit-Salai Lusu\nFacility Quarantine A Ummi Pawl Nih Zulh Ding le Hrial Ding\nDr.Lian Hmung Sakhong nih 2020 Thantlang CND lio a biachim mi ah Daw Aung San Suu Kyi cungah a lunglawmhnak , a thangthatnak a rak chimmi ruangah a phunphun in soiselnak nan rak tuah thiamthiam.


Song Hye Kyo Cu A Vapa Song Joong Ki He An Ni Tthen Hnu Caan Zeimaw Zah Hnuah Daling Thar A Ngei Ve Tthan - Khuaruah Har News\nSong Hye Kyo Cu A Vapa Song Joong Ki He An Ni Tthen Hnu Caan Zeimaw Zah Hnuah Daling Thar A Ngei Ve Tthan\nKan kawl ram le laitlang khuate nungak tlangval patung tiang in thihhnawh an rak timhmi Korea minta, mintami lak ah minthang cem a si mi cu Song Joo Ki le Song Hye kyo an si. Mah hna nuva cu a luancia mi 2017 october 31 ah khan sunglawi taktak in tthitumhank puai an rak tuah.\nSoong Hye Kyo hi Korea minthang hna lak ah mi pakhat a sii, November 22, 1981 kum ah arak chuak mi asi. Tuah hin kum 38 a hmang cuahmah mi nu a si. A Vapa Song Joong Ki he anni tthen hnu ah caan zeimaw zah chung mipi hmai tiang lang duhlo in a rak um.\nSong Hye Kyo cu avapa Song Joong Ki he anni tthen hnu caan zeimaw zah hnu ah a daling hlun Hyun Bin he anni ttuai tthan timi thawngpang cu Korea Online cung ah a khat dih. Mah hna pahnih cu 2008 kum lio ah khan The World That They Live In timi zatka ah tazuksawng hmunkhat ah anrak ttuanti bal.\nMah lio ahcun mah hna pahnih cu anni rem tuk caah Hallyu celebrities ti tiang in auh arak tawngmi sungttuai anrak si. 2008 kum thawk in anni duh i kum 4 chung anni ttuai hnu ah an rian ruangah hmunkhat caan hmannak caan an ngeih khawh tilo caah i duh ngai buin anrak i tthen.\n2011 kum ah khan theihpinak tein arak i tthen mi an si caah mipi sin tiang theihternak anrak tuah. Mah hnu in cun Hyun Bin daling zawng ngei lem tilo in a caan cu a hmang lengmang. Mah hnu in cun caan zeimaw zah ahung kal hnu in Song Joong Ki he tthitumhnak an tuah.\nHman sehlaw cu kan theih dih cio bang in Korea minta/ mintami pawl hna cu zeitluk aiduh kan timi hna zawng saupi aiduhmi le aa tthium kho mi an um lo bantuk in Song Hye Kyo le Song Joong Ki hna cu anni tthen ve tthan.\nMah hnu ah cun Song Joong Ki hi a mui hmuh ding a um tuk ballo nain a tutan ah ruhlo pi in nungak he an hmaanthlaak thar an vun hmuh hna tik ah ceihhmai an tong ngaingai tiah theih a si. Song Joong Ki le Song Hye Ku hi a luan cia mi kum 2017 Oct 31 ah khan an rak i um nain. A tu kum 2019 July 21 ah khan an i then tthan.\nNai teah Soong Hye Kyo cu IG ah ahmanthlak thar hna arak tar langh tthan. Mah ahmanthlak hna cu Brand Suecomma Bonnie caah aa thlakmi an si. mah lawng hmanh silo in Soong Hye Kyo nihcun daling thar angeih nak kongcu Korea ram Online cung ah ahung thang than.\n← Thihnak Thawngpang: Nungak Lalruatdiki A Nunnak A Liam Ruangmang\nUS Navy’s futuristic USS Zumwalt destroyer, high-velocity gun, California coast ah Hneksaknak an tuah →\nLemcang Thiam Tiha Tin Soe Cu Phaisa A Cawi Mi A Cham Duhlo Ruang Ah Taza An Cuai (+Video)\nUpat awk a tlakmi Chin Christian Association Denmar nih Paletwah ralzam Ks, 13,800,000 an bomh hna\nArea 51 ah California beach tiang a pehtlaimi thlithup vawlei tang khuapi a um


Zualko: Thantlang Biakinn Sang Um, Pu Khen That, Kum 75 Nih Mual A Kan Liam Tak – Chuncha News\nVawlei cung ngai hi duh a tling kho hrim lo mu. mah duh ning ahcun nu le pa le hi cu tartlung tiang kan nunpi hna sehlaw ti hi kan va duh dah. A sinain a ho hmanh hi a nung thai ding kan um lo caah kan caan a tling ahcun thihnak nih a kan phan ve ko mu, kanmah cu Khrihfa zumtu kan si caah taksa thihnak hi kan dihnak a si lo i, taksa thihnak hnu in zungzal kan thlarau vanram a cuanhmi kan si caah lung hna a ngam hringhran. Kan pa hi a kal chung cang.\nAtu mual a kan liam tak mi hi Thantlang Biakinn sang ah a um mi a si. Kaltakmi nan ngaihchiatnak kan in tuarpi hna; Thihnak dar: Kan Khrihfabu chungtel asi mi, Biakinn sang um, Pu Khen That, kum 75 nih mual a kan liam tak. Taantakmi chungkhar dihlak Pathian nih in hnem ko hna seh. Credit; Thantlang Baptist Church\nHannah pa Thawngpang << CBC USA nulepa le ulenau vialte hna, Bawi Khrih min in nan kut kan tlaih hna. Kan senior pastor Rev. Dr. Hai Vung Lian damlonak he pehtlai in siaherhnak taktak le dawtnak thinlung taktak he pumpak in siseh, khrifabu in siseh thla nan kan campiaknak thawng kan theihmi nih kan hna a kan ngamter hrinhran. Nan dihlak cungah kan i lawm tuk ti hi van chim hmasa than ta ka duh ko. Thinlung tak tein thla nan camnak Bawipa nih a theih ko. Kan pastor pa zong nikhat hnu nikhat cho lam panh in a sining kan theih ko ti kha van in hrawmh ve hna kan duh ko hna.


Coronavirus Na Ngeih Le Ngeihlo Theih Khawh Nak Ah Nangmah Tein Zeitindah Na Tuah Ning A Si Lai – Chin 11 News\nCoronavirus Na Ngeih Le Ngeihlo Theih Khawh Nak Ah Nangmah Tein Zeitindah Na Tuah Ning A Si Lai\nA tulio ah tihnung taktak a si mi le vawlei cung pumpi nih thinphang thlalau in a cuanh cuahmah mi Coronavirus hi ralrin khawh chung in ralrin kan herh ti cu kan theih lengmang cang mi a si. Cun kan theih lengmang rih mi cu Coronavirus a ngei mi hna nih an sining le an um tuning zong voitampi chim le tial lengmang a si cang i takling le khuh khuh hnu i siizung ah admit an si tikah cun an rak zualhma ngai cang tinak a si caah zeitin hmanh in an nunnak chawnh khawh an rak si ti hna lo.\nCu ruang ah Coronavirus na ngeih le ngeihlo theih/hngalh khawh nak ding ah Wuhan siibawi pawl le Coronavirus nih a phak mi hna pawl a thlopbul tuhna nih an chim mi kan hun langhter ve nak hi a si.\nZingka na tthangh le cangka tein second 10 chung kha fakpi in na thaw na dawp hnu ah thaw chuahlo bakin second 10 chung na sum lai cu hnu second 10 ah na thaw na chuah than lai i cu na thaw chuah mi cu thaba (faint) khuh khuh, rethei ngai in na um a si ah cun na cuap a tha rih tinak a si caah coronavirus na ngei lo tinak a si.\nZeiruang ah ti a si ah cun coronavirus nih a phak cang mi hna cu an cuap a hrawh caah an thaw chuah a hman kho lo i zarhhnih ah cun an thi lengmang ko hna ti a si ruang ah Taiwan le Wuhan siibawi pawl hna nih mah le mah hneksak nak ding ah an rak langhter mi a si. Tuah a har tuk mi zong a si lo caah zing na thawh hlan i na ihkhun cung ah na tuah khawh mi a si ko i rak tuah ve lengmang ko.


Thaizing April 16 Ah Thong Pang Ttha Tuk Mi Le Mipi Theih Ding A Herh Tuk Mi, CRPH Nih An Thanh Cang Lai. – Chintanbo\nApril 16, 2021 admin MIZOWORLD NEWS 0\nMipi theih dingin a herhtuk mi le a poimawh tuk mi cu,CRPH nih April 16 Ah an Thanh Cang Lai!Mipi nih kan i ngaih tukmi kan theih duh tuk cang mi National Unity Government (NUG) cu April 16 ah thanh a si cang lai tiah CRPH upa pakhat nih a chim. Hi cozah thar ah ahodah riantuantu an si lai timi zong tuaktan dih a si cang. April 16 ah an thanh chih lai.\nNational Unity Goverment (NUG) cu Federal Democracy Charter chung i a ummi Roadmap ningin pakhat hnu pakhat rian an tuan lai. Parliament Democracy System ningin kal a si lai. Lubik cu Prime Minister a si lai. Cu pinah President, Vice President-1, Vice President-2, State Counselor an um lai tiah Federal Democracy Charter ningin theih a si.\nHi National Unity Goverment (NUG) caankarlak cozah PM caah Dr. Zaw Wei Soe hi zumh a si. Asinain mipi theih in fehter cu a si rih lo caah thaizing cun a fiang cang lai tinak si.NUG ah tlangcungmi zong tlamtling tein an i tel kho lai. Cozah thar an thanh lecangka in upadi sernak le biaceihnak tungtlang an ser colh lai.\nHi hnu ah hin, National Unity Goverment nih cun, National Conference an auh lai i uknak phunghrampi thar an ser lai, cu an sermi cu mipi duhnak an lak hnuah fehter a si lai. Hi caankarlak cozah ruahnak petu ah National Unity Counselor Council (NUCC) an dirh lai i NUCC chungah tlangcung upa zong tling tein an i tel lai. Hi UNCC hotu caah 88 hruaitu Min Ko Naing a si lai tiah zumh a si, fehter cu a si rih lo i zeidek a lawh te lai ti cu kan thei kho rih lo.


Awṭha Sung Tin Par fapa Jason Lian Tin Sang nih mirang hla a sakmi rak ngai ve a thiam kho taktak – Chin World News Evening\nJune 14, 2020 Salai Van Music and Videos\nChinmi nih hlasakthiam awṭha minthang kan i ngeihmi Pi Sung Tin Par fapa Jason Lian Tin Sang nih “Jesus Loves Me” timi hla cover a tuah i a thiam kho taktak. A aw zong a ṭha ngaingai. Hitining tein hlasak hna a huam ko ah cun a nu bantukin hlasakthiam pakhat ai chuah khomi a si.\nAwṭha pi Sung Tin Par nih a fapa Jason Lian Tin Sang hlasaknak cu a facebook cakuang a share i hitihin ca a ial chih, “Tuni hi Children Sunday a si i ka fapa Jason nih avoikhatnak bik Pathian thangṭhatnak hla a sakmi a si,” tiah hringtu a nu Pi Sung Tin Par nih a facebook ah ca a ṭial.\nChinmi nih Arfi bangin kan zohthlami Pi Sung Tin Par hi Chinmi chung lakah si loin Kawl miphun hrimhrim zong nih an uar taktakmi a si. Miphun hmaingaltertu le cawisangtu pakhat zong a si. Fa pahnih a ngei cangmi asinain a duai kho hrimhrim lo. Hlasakthiam Sung Tin Par le an pa Sang Za Lian hna nih fanu fapa rosung lawi pahnih an ngeih hna. Jason Lian Tin Sang a voikhatnak an ngeihmi fapa a si i, a voihnihnak an ngeihmi hi fanu te a si i Jubilee Dawt Mi Par ti a si.\nVIDEO timi hi rak hmehpiak law a hla ngaih khawh a si lai.\nA Thli Tein Kawlram Ah A Rak Kirmi Laipa 6 Dantat An Si Lai


2020 Myanmar election review tlawmte in ka von thai. – Myanmar Chin\nNovember 12, 2020 Myanmar Chin Biazai 0\n# Tunai ah CBN nih CNLD chairman No Than Kap’s speech 🎤 tiah an von taarmi ka zoh i, cu ahcun Pu Than nih “CNLD party a ngeitu cu Chin mizapi ta a si” a ti. CNLD party cu Chin mizapi ta a si tiah an ti ahcun, CNLD hruaitu ahhin Chin Mizapi nih an duh dingmi hruaitu thar an thim a herh tinak a si. A hlun cu mizapi reject mi an si cang caah mu..\n# Dr Hmuh Thang cu a pengtlang mizapi nih kan uar ngaimi a si ko nain, Ralkap seats 25 ruang ah USDP in sa lian a bawhnak lam cu, saveh 🐇 hmanh nih an zul ti lo caah, a political career cu a thi cang ti khawh a si.\n# Pu David Ngaisak cu Chinmi lak ah paza tiah ruahmi a si. Asinain CNLD an thazaang zeidah a lawh ti hngalh hlan ah direct in Chin State uk dingin 2020 ah ttan a lakpi hna i, amah zong Pyine ah aa cuh caah, Miphun dawtu sinak in tender bawh dirhmun aa thim ah ruah a si caah, a sung tiah ruah khawh a si. Cucaah, a political career ah a tla deuh ngai lai tiah ti khawh a si. 2020 ahhin in Amyotha or Pyithu ahhin rak icuh hmasa sehlaw, 2020 ah CNLD an thazaang dirhmun zoh chih in 2025 lei tu ah Pyine lei hi itimh sehlaw a lam a si hnga tiah ka hmuh. Nain direct Pyine aa timhmi hi a palh ngai tiah ka hmuh.\n# Chin Chin Pekthang cu Chinmi lakah Bochanmi kan pale nih “endorsed” an tuah dih. CNF tiang nih indirect in campaign ah an bawmh nain, aa peknak constituency nih an reject thiam. LMC le CBT buainak karlak ah aa tenhmi hi a palh bak tiah ka hmuh. Hmailei a political Career tiang a hnawrsuan men lai tiah ka ruah.\n# Vice President HVT cu campaign tuah ah a kalnak khuate ah vok thah in sunhlawih an timh nain a duh lo an ti. Asinain Pu NTK cu campaign tuah ah a kalnak khuate ah an sunhlawihnak le pangpar an awihnak cu Facebook ah a rak chuak lengmang, Asinain election ah Mee a hmu ti lo. A political career a tla ngaingai tinak a si.\n# CNLD an sunhnak a ruang pakhat ah aa tel tiah an ruah ciomi pakhat cu, CNLD supporters pawl nih party dang, NLD tbk ttanhtu paoh cu miphun zuar, Kawl ttanh tbk in bia tthalo he an phawmh tuk hna caah, mizapi tampi nih CNLD vote an duh ti lo ti a si. CNLD hruaitu pawl an resign lawng a za lai lo. Supporter lakah biathalo chim a hmanhmi zong an resign chih a herh lai tinak a si. 🙂 LoL 😝\n# NLD pawl hi primary/candidate iphawt zamnak kong hi review/reform an tuah a herh. Candidate an icuh lio ah a cheu cu tender an zuar tiah ka theih. Anmah EC lakah politics an ituah ning hi a thurhnawm ngaingai in an chim. 2020 ah teinak an hmuh zong hi anmah candidate uar ruang siloin, Pu HVT le Pi Su ruang te ahhin a si. Cucaah, Chin NLD party hi Chin ram aa dawmi party an si ahcun, Mizapi nih an duhmi/uarmi candidate an chuah khawh nakhnga, Candidate i thimnak system hi review/reform an tuah hrim a herh tiah ka hmuh.\n# CNLD nih an sunghnak a ruang tiah ka hmuhmi cu: 1# Freedom fighter Pi Su le NLD pi hi an doh. 2# Chin pyine/ Chin State Uk an itimh i, aa pehtlaih lomi Federal le Miphun Covo lak kong an chim. 3# Nationalism biafang hmang in, Racism thlaici an tuh. Racial card/ miphun thleidannak hi hriamnam ah an hman. 4# An party leaders pawl an uar hna lo.\nNote: Chim ding ka ngei ngai nain, hi vial si rih seh law! 🙂\nCybersecurity Officials: “Tutan Election hi US Tuanbia Chungah a Himbikmi a si”


Ralkap nih Laimi Kan Nunnak Vanpang An Chimh! – Chin World News Evening\nRalkap nih Laimi Kan Nunnak Vanpang An Chimh!\nMarch 12, 2021 March 12, 2021 Salai Van Chin News\nRalkap nih Laimi Kan Nunnak Vanpang An Chimh! Hakha kan Sii Innpi cu ralkap nih an kan chuh ai. Ro cuh bantuk ah ka ruah. Lungthin nih a celh hin lo. Zeicahtiah Laitlang pumpi kan zawtfah caan ah kan fuhpanh ciomi Sii Inn a si. Nihin ah cun ralkap nih kan ram kan hmun cia ah kan Sii Innpi cu an kan cuh I Sii Inn riantuanmi zong an thawl dih hna.\nCDM lutmi poh chuak uh an ti nain Sii inn ummi an dihlak ti awk an si ko. Mizaw zong an zawt bu he inn an tin termi hna hmuh hrim cun ngungui thlak tah a phu. Ruah ah lungthin le nunnak a ngeimi poh nih celhchuak si lo. Minung chim lo kan lai vok le ar tiang an lung a fak hrimrhim lai.\nJerusalem vanpang a rawh bantuk khi a si. Kan nunnak kulhtu kan vanpang a si. A nung kan khuazing Pathian nih a kan zoh sawh lai lo ti ka zumh. Sang Fen Sang Ling Nawl Tling le Van Lo hna Pathian nih kan umpi ko seh. Credit: Saya Tluang Ceu Thang\nRelchih: Nihin Hakha ralkap cawlcangh ning rel ahcun ngaihchia taktak khi si ko. siizung mizaw vialte zong an chuahter dih Hna! Hakha sizung ah a ummi mizaw vialte zong ralkap nih an chuahter dih hna. Mizaw hi 20 in 30 karlak hrawng an um. Nau ngei kaa nu pahnih lawng sizung ah an taang. Annih hi pawkhuai in nau a ngeimi an si caah sizung in ttumpi awk an ttha rih lo.


Ni Len Par Mawi Vote Pek Khawh Si Cang | The Chin Express\nNi Len Par Mawi Vote Pek Khawh Si Cang\nJuly 6, 2018 Hniang Zi Chin 1\nMyanmar Idol season 3 ah a tangmi top 7 hna cu tuzaan ah မိုးသီခ်င္း in an i zuam hna. Top 7 Finalists zuamnak ah hin minung 1 tla ding a si.\nNi Len Par Mawi hi nai tan an i zuamnak ahkhan bottom 3 tthutden ah a tthu ve. Cucaah, ramchung le ramleng ummi Chinmi nih vote tampi kan pek a hau cang.\nTuzaan ah Ni Len Par Mawi cu L Sai Zi hla ‘Moe Yarthi Htae” in aa zuam i verse 1nk a sak lio ah hlabia a philh sual. Cu konghe pehtlai in, “na ngeihmi thazaang dihlak in a thabik in na sak khawh. A hramthok i tlawmpal te naa palhmi kha cu a poi tuk lem lo,” tiah biakhiaktu Myo Kyaw Myein nih a ti.\n“Nang cu na hlasak ning le na aw ahcun tampi chim awk um lo. A hramthok i na palh sualmi te kha cu um phung a si ko. Keimah zong ka si bal ve ko. Kan theihthiam ko,” tiah biakhiaktu Yan Aung nih a ti.\n“Tlang cungmi hi nu he pa he kawl rawn ummi nakin tei nan rial deuh. A tlangpi in zoh tikah na thiam ngai,” tiah biakhiaktu Myanmar Phyi Thein Tan nih a ti.\n“Mah hla naa thimmi hi a tha ka ti lem lo. Hi hla cu a niam le sang in sakmi a si pin ah key thlen zong a um. A hromthok na palh in khan hi hla hi kaa palh sual lai ti thinphannak he na sak tiin ka ruah. Asinain, key thlen nak tu ahkhan a hung tha taktak hoi. Zarh khat hnu zarhkhat na tha chin lengmang,” tiah biakhiaktu Tinzar Maw nih a ti.\nNi Len Par Mawi cu atu in vote pek khawh a si cang i thaizing (Friday) 6pm tiang vote pek khawh a si lai.\nNilen Par Mawi vote pek ning\nSMS vote – Ooredoo simcard a hmangmi nih 7777 ah 3 na kuat lai. 3 cu Nilen Par Mawi vote number a si. Ooredoo simcard lawnglawng in vote pek khawh asi.\nApp vote – Myanmar Idol app “MNTV Myanmar Idol” na install/get lai i Nilen Par Mawi hmanthlak ah vote nak um lai. MNTV Myanmar Idol app cu:\niPhone hmang nih MAH hi hmet law Get it.\nAndroid hmangmi nih MAH hi hmet law Install.\nNilen Par Mawi cu a awtthat lawng si loin ttamh (make-up) zong a thiam tukmi a si.\nFrance company Loreal nih Myanmar ram pumpi ttamh zuamnak a rak tuahmi ah Pathumnak a rak ngah – ka hmet law mah kong cu relchap\nMyanmar Idol cu 2016 in an thok i tutan hi a kum 3nk (season 3) a si. Ni kum Myanmar Idol laksawng cu ting 300 a si.\nTu kum Myanmar Idol ngahtu cu 50 million kyats (ting 500) pek pinah album chuahpiak a si lai.\nMyanmar Idol a ngahtu hna cu;\nSaw lah Htaw Wah = 2016 (Season 1)\nThar Nge = 2017 (Season 2)\n2018 (Season 3) winner?\nAPP ka in stall i, OTP Code in reply thei lo, Ooredoo len ka hmang lo, MPT in ziang tin ka Vote thei ding.


2019 December ah Refugee Donghter Ding cu a dong than lai lo – Salai Kawltu\n2019 December ah Refugee Donghter Ding cu a dong than lai lo\nMarch 13, 2019 salaikawltu Chin Mi Thawng\nNote: Hi ca hi Thlaawr Bawihrin nih amah pumpak timeline i a van langhtermi a si.\nUNHCR nih auhmi refugee kong ah March 4-5,2019 ah Bangkok ah tonnak ngeih asi. Meeting kai kaa thawh lai ah thlacam ka cah bantuk in meeting ah issue pa 3 chim asi. 2019 December ah Rufugee case donghter ding, 2. Resettlement, 3. Malaysia a ummi Chin miphun zeibantuk status hmanh a ngeilomi kong asi.\nCu chimmi pa 3 chungin number 2 kan i zuam lai, No 3 cu Malaysia cozah he nawlpatnak kan tuah lai. No 1 2019 December ah refugee donghter ding timi cu donghter lo dingin kan i zuam lai’ tiah Alistair Boulton,Assistant Regional Representative (Protection) pa nih a ka leh. Chim duhmi cu 2019 December ah refugee donghter ding cu a dong than lai lo’ tiah thawng kan thanh hna.\nChin miphun dihlak thlacamnak hi Bawipa nih a theih ko, Pahnih halmi zong thlacam hna usih, Bawipa nih a herh ko’ ati ahcun tlam a tling ko lai. Malaysia ah a ummi Chin refugee a tlaitu le peng le tlangkip hruaitu sinah March 7 ah nan refugee status 2019 December ah a dih than lai lo, extend tuah asi lai’ tiah meeting ah ka chimh hna. An i lawm ngaingai, Chin phun kan i lawm ngai ve.\nBawipa a lawmhtertu miphun si izuam usih. Zeibantuk thil kan ton zongah Thiang Thlarau sawm usih. Thiang Thlarau kan lawmhter ahcun kan cungah a tlungmi zeibantuk thil poah a tuarzia le a inzia kan thiam lai.\nBawipa nih Chin miphun thlachuah pe chin ko seh!\nSource: Thlaawr Bawihrin\nPrevious Post:Social Media nih Laimi a Kan Hlan Khawh Ning (Hmanthlak Pawl)\nNext Post:Saya Sang Hre Nih Salai Lungthlitum A Ti Ning Hi A Luan Deuh Ko!!


Milley Sui; Kan bia kaa khat nih Midang caah ngeihchiatnak, ningzahnak le thihnak tiang a chuahpi khawh! – The Cherry Par\nJuly 24, 2021 Cherry News\nKan bia kaa khat nih Midang caah ngeihchiatnak, ningzahnak le thihnak tiang a chuahpi khawh ban tuk in….Kan bia kaa khat thiamthiam nih Midang caah lomhnak, nuamhnak, damnak le thawnnak a chuahpi khawh.\nNan hmaikaa ah panh tein le nuam ngai in a um tawn mi zongkhi a chung lei ahcun ngeihchiat nak lungretheih nak he a khat kho mi a si. A ngeihchiatnak le a lungretheihnak philh duh ah nuamhnak in caan a hman zong a si kho. Lenglang zohnak menmen in le na hman mi tahfung menmen in mi pakhat a nun tah lo hi a biapi tuk.\nRam le miphun a dawtu hna bawipa nih damnak țhawn nak tei nak he lam in hruai zung zal ko hnaseh. nadawh tuk. kan biak Pathian nih ram le miphun caah i hmang chin ko seh lam i hruai seh law i um pi zungzal ko seh na nu sal tuk kan upat tuk ee. Uar na um tuk e na fim tuk na fel tuk fawn Bawipa nih him te in in kilveng hram seh muh.\nIpray to GOD, Plz don’t take me soon…Coz I’m here for a reason….Bawipa kan dir pi ko…Damnak thawnnak he lam kan hruai chin ko.\nLAI MI LE DOCTOR, Doctor degree i peeknak hi a tlangpi in cun; 1. Sianginn ah va cawnnak le 2. Riantuan khawhnak cungah i peeknak an si. Kan Lai mi chungin Doctor degree a hmu kho mi tampi in um kho usilaw ti hi kan saduhthah cu a si ko. Asinain a tu kan chan ah Doctor degree kan laakning cio hi ruahawk ngai in a um ko tiin ka hmuh.\n← CBC Senior Pastor Rev. Dr. Cho Hung Om Ngai cu a dam deuh lo ngai caah Thlacam Bawmhhalnak!\nOxygen cylinder cawk nak caah MMK 6,000,000.00(6 millions) →


Ralhrangbu Hna An Rak Chuak Colh Ngam Lo - News and Media\nRalhrangbu Hna An Rak Chuak Colh Ngam Lo\nYangon Meizung ah bomb an puah. Mei man liam dingin mipi an timi hna nak Yangon, Tin Ka Kyun mei zung le Ta Moi, Shi Pa Ku sii-inn pawng meizung ah tu zaanlei suimilam 3 le 5:40 hrawngah bomb a puak.\nBomb a puah hnu tlawmpal ah ralhrangbu hna an rak ra i, lam an phih, mi an chek cuahmah hna tiah pawngkam ummi hna nih an chim. Meizung chungah ralhrangbu hna zong an um ve buin an chehhnawh mi asi. Minung cu an kheng hna lo.\nRalhrangbu hna zong an rak chuak colh ngam lo. Meiman cu kan liam ti lo, Mei an hrawh duh caah asi men lai tiin a hmun ah a ummi nih an chim. Nizaan ah Yangon mipi ralkap phu nih ralhrangbu tanhtu, motor PK le meizung hna kan target lai tiin\nRalrinnak an thanh tiah theih asi. Relchap – YBS 40 cungah kum 69 nu pakhat a nunnak liam. Yangon ,Insin i YBS 40 cungah kum 69 nu pakhat cu a thutnak ah a nunnak a liam hmuh asi caah a va bawmtu Myanmar Red Cross Society hna nih an chim.\nTuzing suimilam 10 ah YBS 40 cungah nu pakhat a nunnak a liam caah kan theih le cangka in PPE thuam he mawtaw cung kan zohfel tikah thudan cungah a thutnak in a nunnak a liammi asi tiah MRCS penguk Ko Ni Tun nih a chim. A nunnak a liammi hi zohfel lio asi i\nVirus asi le si lo le zei zawtnak ruangah a nunnak a liam timi atu ah theih asi rih lo tiah Ko Ni Tun nih a chim. A nunnak a liammi chungkhar nih an chim ningah a nunnak a liammi nu hi zunthum le lung lei dam lo nak a ngei mi asi tiah Ko Ni Tun nih a chim.\nDemocrat Le Joe Biden Admin Thil Tuah Cu Soisel An Si\nTuni Thantlang Thawngpang


Salai Lungthli Tum Bia Cu A Faak Lawlaw. Man Fawi Tein Cawk Khawhmi Ngun Cung Lian – Chin World News Evening\nSalai Lungthli Tum Bia Cu A Faak Lawlaw. Man Fawi Tein Cawk Khawhmi Ngun Cung Lian\nFebruary 19, 2021 Salai Van Chin News\nSalai Lungthli Tum: MAH tapeh Ngun Cung Lian hi CNF zamtak in MPC ah a rak tuan lio kha cu ka mawhchiat tuk lem lo, nain NLD cozah an kai hnu ah MPC an hrawh i riantha a ngei ti lo caah riantha a pe than kho ding USDP le ralkap an tanbo ah ai cang. Wirathu le Hla Shwe a uartu hna nih cun an hun uar ngai.\nMAH nih uknak a lakmi zong hi NCL cawlcawnghnak aa tel ve lai ka zumh, atu cu ai ruah chan bantuk tein MAH a ke tawl piaktu ding caah riansang an pek cang. Chin miphun minchiattertu le belnang nehtu Ngun Cung Lian, phaisa in cawk khawhmi man fawi bik minung.


International Women’s Day Hawidawt hna nihin cun vawleicung nu hna nih zatlangnun, riantuan nak le nunphung kongah an zalawn nak an lomh ni a si. – Hakha Cherry\nInternational Women’s Day Hawidawt hna nihin cun vawleicung nu hna nih zatlangnun, riantuan nak le nunphung kongah an zalawn nak an lomh ni a si.\nInternational Women’s Day Hawidawt hna nihin cun vawleicung nu hna nih zatlangnun, riantuan nak le nunphung kongah an zalawn nak an lomh ni a si. Hmanhsehlaw kan nih kawlram nu hna cu kan ramluatnak caah kan mitthli a luanni a si ve.\nNu le tampi cu kan ramluatnak caah tiin hmaisuangin lam an chuak i thlanti le mitthli he ka nunnak a dih kho ti an theih ko buin an nun an thap. Nu le tampi cu lam a chuak mi kan fa nau le hna dinei awkah an ti an ngeihchun ti le rawl tein nilin lak ah lam a zawhmi hna fanau le hna zawnruah ah rethei ngaiin dinei ding an timhtuah piak hna.\nNu le tampi cu ka fa le him le dam tein nihin inn an phan kho lai maw tiah lungrethei in an fa le inn hlam caan an hngak hna. Nu le tampi cu an dawt cukmak mi an fa le inn lawi ding an si ti lo caah an mitthli hnawh cawk lo he nun sivang in an um ve hna. Nupi le tampi hna cu inn a phan ti loding mi an va le kong an ruat i an mitthli hnawhcawk lo in an nunnak an hmang hna. Hmailei caanah dirkamh tu va le um lo in an fa le hna zeitin dah kan khuasak pi hna lai tiah thinlung kekkuai in ni caan a relmi zong tampi an um.\nNu le cheukhat hna cu an va le nih CDM an luh caah an nunnak a himnak hnga ramlak le hmundang, ramdang ah an zam tak hna i inn lo ngei lo in chungkhat sahlawh hmaikhap lo bu tein chungkhat sinah aa benh i mitthli he tonthan lainak caan sunglawi a hngakmi nu le tampi zong an um hna.\nRamdang ummi nu le tampi hna zong zei tindah ka miphun ka dirkamh khawh hna lai tiah an pumsa baa cikcek in over time tal kaa hnek lo ahcun a si kho lo tiah fahniang zawn hmanh ruat loin Laitlai kan u nau hna dirkamh khawh ve nak dingah heh tiah riantuan i hnek a si.\nDawtmi nu le hna, nantha chiacitcet hlah uh. Khua a mui camcin lai lo. Niceu dawh chuahnak ding caah khuamui chungah kan um ta a herh. Kan nunlam a muih cikcek lio zongah a kan hlaw lo i kan kutnem in lam a kan hmuhsak, a kan hruaitu Bawipa nih a kan tuarpi ko. Kan mitthli, kan lungkuainak le kan batnak a sawhsawh a si lai lo. Bawipa cu kan teinak a si.Bawipa nih him tein in veng cio ko hna seh.\nBy-Biak Tha Hnem


Zumh Awktlak Nun\nAa thawh i, ‘A tha, nangmah cu saltha na si. Thil hmete ah zumh awk tlak na si caah khua pahra uktu ah kan chiah lai’ ati. Luke 19:17\nA bawipa nih “saltha" tiah a kawh i khua pahra uktu ah a chiahnak a ruang:\nA bawi pa nih a khinh mi rian kha i pumpek in a tuan caah; Phungthuak bia 12:24 Mi teima mi cu tuktu an si lai sihmanhselawh mi thathu cu an thathutnak nih mi sal ah a can ter hna lai.\nA bawipa nih a pek mi nawl kha tangtor te in a zulh caah; Phungthlukbia 18:12, Toidornak cu upatnak phaknak lam asi.\nA rian kha dinfelnak le zumh awk tlak te in a tuan caah; Phung 16:8, Dinlonak in hmu mi thil tampi nak cun dinnak in hmuh mi tlawmte a tha deuh.\nJoseh tuanbia (Genesis 37:12-36) hi kan theih tawn lengmang mi asi. Joseph cu a u le nih Egypt ram ah an zuar i, Potifar an ti mi bawi sin ah “Sinum” (servant) sinak in a va phan. Joseph cu Potifar nawlngaihnak tangah mah sining i hngalh but e in a thut dir i, a hmaikaa i a um mi rian paoh paoh kha tordornak lungput le zuamh awktlak te in a tuan caah Potifar nih a uar (a tlaihchan) hrianghran. Cu tikah Potifar nih a ngeih mi thil vial te zohkhenh tu ah a chiah. Cu thawk vun Joseph ruang ah Pathian nih Egypt ram mipa Potifar innchungkhar cu thluachuah a pek hna.\nA cunglei i Bible cang ka thim mi chung ah a bawipa nih saltha tiah a kawh mi pa zong hi a bawipa nih a um lo kar ah suitangka pharkhat in chaw let ding ah a khinh mi rian kha i pumpeknak le toidornak lungput he a tuannak nih a bawipa caah suitangka phar kua a miak hlei ah a mah zawng khua pahra uktu ah a chiah.\nProphet Jonah cu Pathian nih Nineveh khua ah thawng tha va chim hna tiah rian a fial. Pathian nawl a ngaih duh lo i a mahnak hmun ah a kal. Sangpalawng cung I anmah te in khual a tlawng ko mi ko mi tampi kha awlawkchawng in a tuah hna. A donghnak ah a mah zawng ngapi paw chung ah a phan.\nU le nau hna, toidornak lungput le zumh awktlak in rian kan tuannak thawngin kan “Rank” an kan kai ter mi kan si hna maw. Kanmah thawngin kan innchungkhar, kan Khrihfa bu, kan khua le ram le kan boss te cung ah thluachuahnak a tlun ter mi kan si hna maw asi lo ah Prophet jonah bantuk in buainak a chuah ter tu dara kan si. Kanmah le kanmah bia i hal hna usih, Phungthlukbia 15:33, Upatnak phak lam cu toidornak asi.\nJoseph cu Potifar nupi nih ka ih pi law tiah sualnak tuah pi ding ah a lem tikah mit hmuh lo Pathian thlarau nih a ka um hnawh peng ko ti le Pathian bia (Aw aan) kha a hna thlam ah a um peng caah cu sualnak cu a tuah duh lo.\nU le nau hna bawipakhat a si mi nupi cu aa dawh ngai lai si kaw hi bantuk thil hi ton cio han usih law zei kan lawh cio hnga. Mit hmuh lo Pathian thlarau aa ukter lo mi Khrihfa menmen asi mi caah cun hnu le hmai hawih in a ho hmanh nih an ka hmuh lo tiah thlarau ngaihchiat ter a fawi te. Boss pa nih a ka hmu lo. Company nih an ka theih lo. A Cozah nih an ka theih lo tiah Pathian ngaih a chiat ter mi kan si sual hna maw? Phung 16:8, Dinlonak in hmu mi thil tampi nak cun dinnak in hmuh mi tlawmte a tha deuh.\nU le nau hna, Pathian bia hi theih i, zumh lawng hi a za lo. Pathian bia hi hi bantuk a chia le a tha thleidanak ah hmang hna usih. Pathian nih a kan pek mi fimnak thlarau fimnak asi. Thlarau fimnak nih a chia le a tha hi thleidang hna usih.Cu nun cu zumtu nun, Khrihfa nun asi. Pathian thlarauduhnak le taksa duhnak an i ton zawn ah hin Pathian nih a kan pek mi thlarau fimnak hmang hna usih.\nJoseph cu a dinfelnak nih thawng chung ah a phan ter.Sihmanhselaw dinfelnak a tanhtu Pathian nih Joseph a dinfelnak thawng cun Egypt ram tuktu bawi ah a ser. Phung 14:34 Miphun a lianhngan ter tu cu dinnak asi.\nZumh awktlak nun nih Pathian lung a lawmh ter I, ram le miphun a thancho ter. Taksa thinlung le thlarau damnak asi.\nA bia fiang kan I ruah ti mi Pathian nih kan dihlak caah thluachuahnak kan pek piak hram seh, Amen!


Zeitindah Mi nih an ka uar tak na theih khawh lai ? – Salai Kawltu\nAugust 24, 2019 salaikawltu Theihtlei (Informative)\nMinung ziaza (behavior) umtuning a theitu hna nih minung ziaza a bikin nungak tlangval aa uar ka mi hna umtuning ttha te in dothlatnak an ngei. A tanglei umtuning hna hi rel law mi nih an in uar le uar lo fiang tein na theih khawh lai. Ka tialmi lakah 1 te lawng ah si lo in a tam deuh kan chimmi bantuk i an um ahcun an in uar tinak a si lai.\nNa Hmaika an Dir Tikah:-\nExpert Vanessa Van Edwards nih a hmuhmi cu hihi si. Na pawng i an dir tik paoh ah an ke cu na hmai lei bak a hoih peng ahcun ruahawk a tam cang tinak a si. An uar lomi pawng ahcun an ke hi hmai lei an hoih ter peng lo i, tha tein an dir lo.\nA herh lo zong ah an in tongh peng lai.\nSocial and personality psychologist Dr. Jeremy Nicholson nih a timi cu mi nih an in uar tikah a phun phun in an umtuning ah a lang tawn. A herh theng lo zong ah na taksa a tongh peng ahcun ruah ding a tam cang tinak a si. An uar lomi tongh cu an zuam lem lo. Na pawng ah a um tikah a herh theng lo caan zong ah an an tongh peng ahcun zeidik a um tinak a si.\nNa Capo ah an ni peng lai.\nPsychologist Norman Li nih a ti ve mi cu mi nih an in uar tikah na capo saihmi ah an ni peng lai a ti. Midang capo nakin na capo cu nih a chuah lo deuh zong ah nangmah capo saihmi a si caah a ni peng lai.\nBiahalnak an tuah peng lai.\nMi nih an in uar tikah na kong tampi an hal lai i, biahalnak hrim hrim a tam lai. Na chimmi cu zei pipa a si lo zong ah tha tein a ngaih lai. Biahalnak hrim hrim tampi tuah a hmang lai.\nNithla (Dates) le Thil biapimi tiah na ruah lomi tampi a Zah lai.\nNa chuahni thla(DOB) tibantuk le a herh tiah na ruah theng lomi thil tampi zah aa zuam lai. Nangnih zei pi i na ruah lomi zong annih nih cun tha tein a zah dih lai.\nAn mit thep a hman lai lo\nBia na i ruah tikah maw, an zoh tikah a mit thep a hman lai lo. An uarmi le an duhmi pawng ah duh paoh in an um ngam lo ti a si. Na pawng a um tik le bia nan i ruah tikah ningzak bantuk i a um i, a mit thep a hman lo ahcun ruah awk a tam ngai cang tinak a si tiah ziaza lei a cawngmi pawl nih an tial.\nPrevious Post:US Ah Laimi Nih Hi Bantuk Inn Ngan Tak Tak Mi An Sa Kho Hi Cu A Ropui ko\nNext Post:Cu Tluk Mizo Holh Thiam Cu


Hitluk Aa Dawh Ko Mi Ralhrang Nih Inn 2000 Hrawng An Khang – Onlinenungak\nSAC ralkap pawl nih May 2 ah Ayataw(အရာတော်) peng Malayta(မလဲသာ) khua an khangh caah khua ning in a ciam dih, tiah theih a si. Inn 1000 leng a ummi Malayta khua cu Ayataw le Myinmu peng aa pehnak ah a ummi a si. “May 2 zing sml 9:00 hrawng ah kan khua an rak phan, Aho hmanh kan um ti lo, kan zam dih. Chun sml 12:00 hrawng in an khangh i zatuak 90 (90%)cu a kaang dih. SAC ralkap an rak phak hlanah kan zam dih manh i, khuami a thimi kan um lo,” tiah Malayta khuami pa pakhat nih a chim.\nSAC ralkap pawl cu 200 hrawng an si i Momywa peng Bawdi ta htaung(ဗောဓိတစ်ထောင်) tlang tiang in rallam an sial, tiah theih a si. Cu rallam a sialmi SAC ralkap pawl nih, Ayataw peng le Myinmu peng karlak khua hna cu mei in an khangh caah Malayta, Kanyin, Ngaungpin(ညောင်ပင်) le Padataing(ပဒတ္ထိုင်း) khuami 10000 leng an zam, tiah theih a si.\nSagaing ramṭhen, Kalay peng thlanglei Ashihshi(အရှေ့စည်း) khua cu SAC ralkap nih, May 1 ah an luhhnawh i inn vialte an khangh dih pin ah khuami 3 zong an thah hna. SAC ralkap umhmun an khuarnak Phungki inn le cacawnnak sianginn ti dah lo cu an khangh dih. Ashihshi khua cu inn 900 leng a umnak khua a si, tiah theih a si. “Inn 900 leng umnak Ashihshi khua cu khuapi ning in SAC ralkap nih an khangh dih. A kang lomi hi inn 3 lawng a si.\nCu leng ah thil mansung a ummi zong an fir dih i Khuami 3 zong an thah hna, aho an si ti cu kan hngal kho lo kan zaam dih, tiah tualchung mi pakhat nih a chim. April 27 ah SAC ralkap pawl cu Ashihshi khua lei ah rallam an rak sial caah kahdohnak a zual i, anmah lei a thimi an tam caah inn vialte an khangh dih nak hi a si. May 3 ah SAC ralkap nih, Helicopter an hman i mizapi ralkap hna cu ngol loin a kah hna, ralzam mi hna zong an kah hna. Ralzam khuami hna cu umṭhutnak le eidin bawmhchanh an herh tuk tiah theih a si.\nPublished in HOME, KAWLRAMTHAWNG and Uncategorized


Zumtu ram a si mi, Italy mipi nih Pathian thawngin thawngpang tha an thei ve cang\nMah bantuk thawngpang tha an thei mi cu an hna a ngamtuk i an nih lawmtuk caah mitthli he Pathian sin ah lunglawmnak bia an chim. Thawngpang chia lawngte vun theih ah cun lung zong a mit tuk caah thawngpang tha a um mi poah hi ttial thluamah hna u sih law, hna a ngam i deuh. Lockdown ruangah thlahnih hrawng inn ah i erh peng i an um mi cu an caah a har tuk cang lai, mah bantuk thawngpang an vun thei ve mi cu an caah zeitluk in dah a sunglawi hnga?\nMay 5 thawk in Khrifa ram a si mi, Italy cu caan saupi lockdown an tuah mi cu phih a si cang lai i, company le dawr cheu cu onh tthan a si cang lai. Mah bantuk in cozah lei nih tiamtuahnak a ngei caah hna angam ngai cang.\nCun transportation le thil hermi tete zong onh tthan a si cang lai, natein mipi cu ralrin tein um ding. Lengchuak poah ah mask hmang hrim hrim ding. Cun mipi zong ralrin tein le nawlngai tein um i zuam ding. Mah lawng si lo in company vialte le rian ttuannak vialte a dihlak in onh tthan a si khawhnak ding caah lam kawl lio a si\nItaly hi USA chim lo in, vawleicung ramkip ah mah cornavirus zawtnak angei tambik le a thi tambik ram an si caah economy zong nih a tuartuk cang i, cun an ram chungah sibawi le nurse pawl a thimi tambik nak ram a si. Source- NRP\nBe the first to comment on "Zumtu ram a si mi, Italy mipi nih Pathian thawngin thawngpang tha an thei ve cang"